Mengapakah Voldemort Sering Gagal Membunvh Harry Potter?

Dalam filem mahupun novel bersiri Harry Potter, kita disajikan dengan pelbagai pertarungan Harry Potter dengan Lord Voldemort dari Sorcerer Stone hinggalah Deatlhy Hallows.

Dari permulaan 7 siri (bagi novel) dan 8 siri (bagi filem) sudah berjalan, Lord Voldemort masih gagal membvnvh Harry Potter meskipun You-Know-Who ini seorang ahli sihir yang dikenali kerana kuat dan gagah atas ilmu sihir yang dikurniakan padanya.

Beberapa peminat telah menyimpulkan berbagai-bagai teori punca Lord Voldemort gagal membunuh Harry Potter?

Ini bukanlah teori tetapi yang sebenar-benarnya. Sacrificial Protection oleh Lily Evans menggagalkan rancangan Voldemort untuk m3mbunuh Harry Potter pertama kalinya apabila menggunakan Killing Curse. Semua tahu bahawa ‘counter’ bagi Killing Curse, hanyalah satu iaitu Sacrificial Protection degan kuasa cinta dan kasih.

Apabila Harry Potter pergi ke Ollivanders pertama kalinya, Mr.Ollivander menyatakan bahawa tongkat yang memilihnya mempunyai core yang sama dengan tongkat sihir Voldemort.

Maka, teori peminat adalah tongkat jika berlawan mempunyai nilai kekuatan dan kelemahan yang sama. Itulah punca mengapakah Voldemort beria-ia mahukan Elder Wand kerana kuasanya; dan juga kerana ingin memiliki core tongkat sihir yang lain dengan tongkat sihir Harry Potter.

Ini juga salah satu teori. Dikatakan Harry masih menyimpan sisa Sacrificial Protection yang diberikan ibunya sewaktu kecil. Kita tahu, Harry tidak d1bunvh dengan Killing Curse ketika kecil, jadi sisa Sacrificial Protection yang dimilikinya ketika besar juga menghalang dia dari d1bvnuh You-Know-Who.

Sewaktu Lily Evans dibvnvh oleh Voldemort, sedikit kuasa Voldemort dipantulkan semula ke dirinya sehingga tidak sengaja dia memberikan jiwanya kepada Harry Potter sehingga menjadi Horcrux. Apabila perkara ini terjadi, apa-apa sihir yang dikenakan oleh Lord Voldemort tidak berkesan kerana dia seperti m3mbunvh jiwanya sendiri.

Harry Potter pernah memegang ketiga-tiga komponen D3athly Hallows iaitu The Elder Wand, Resurrection Stone dan The Cloak Of Invisibility. Seperti yang diketahui, sekiranya seseorang menjadi Master of De4th, dia ialah immortal atau hidup abadi.

Ketika Dumbledore dibvnvh, tongkat berpindah ke tangan Snape. Kemudian Snape dibvnvh pula oleh Voldemort. Itulah tanggapan Lord Voldemort tongkat Elder Wand berpindah sekiranya tuannya d1bunuh.

Malangnya, teorinya hanyalah sia-sia. Lord Voldemort tidaklah sebegitu bijak kerana Elder Wand tidaklah dipindahkan melalui p3mbvnuh4n tetapi apabila tongkat telerpas dari pemilik asal menyebabkan orang yang mengenakan sihir menjadi pemilik baru.

Pemilik asal selepas k3m4ti4n Albus Dumbledore ialah Draco Malfoy sebelum berpindah milik ke Harry pada akhirnya. Menyebabkan ketidak sesuaian pemilik dengan tongkat sihir, sehingga tongkat sihir bertindak membelakangkan tuan mereka.

Dalam Harry Potter and Order Of Phoenix, Voldemort dihidupkan kembali atau regeneration atas ‘Regeneration Potion’ yang dibina dari tiga perkara; Bone Of The Father, Flesh Of The Servant dan Blood Of The Foe. Peter Pettigrew mengelar tangan Harry Potter bagi mengambil darah Harry Potter (Blood Of The Foe) menyebabkan darah harry Potter mengalir dalam jiwa Lord Voldemort.

Apabila hal ini berlaku, maka sukarlah bagi Lord Voldemort hendak menumpaskan Harry Potter.

Artikel dikirimkan oleh MYPotterhead untuk The Patriots.


Korea Runtuhkan Lebuh Raya Pun Masih Dapat Atasi Kesesakan

Sejak akhir-akhir ini, kesesakan lebuh raya (dan jalan raya biasa) di Malaysia semakin menjadi barah apabila berlaku pertambahan kereta dengan begitu banyak. Buktinya, jumlah kereta di Malaysia menyamai jumlah penduduk iaitu sebanyak 32,000. Tetapi Secara purata setiap isi rumah miliki dua kereta dan kebanyakannya gemar memandu kereta bersendirian.

Apabila terjadi seorang 1 kereta, kesesakan jalan raya semakin tidak dapat dibendung. Apa penyelesaian kepada kesesakan? Ramai yang akan jawab besarkan jalan dan tambah lebuhraya. Tapi Lembah Klang dah buat dan masih lagi sesak.  Jadi nak selesaikan masalah ini kita perlu ambil contoh daripada luar negara dan yang terbaik adalah Korea Selatan. Jadi apa Korea buat untuk atasi masalah kesesakan jalan raya?

Selepas Perang Korea, Seoul yang miliki penduduk sekitar 700,000 orang telah bertambah kepada 6.9 juta orang dalam masa 10 tahun sahaja. Ditambah pula, beribu-ribu geng demo loni tok serupo mulo daripada pantai timur Korea Selatan mula merantau ke Seoul. Jadi pemerintah Korea Selatan telah menggalakkan penduduk Seoul menggunakan kereta bagi memudahkan pergerakan.

Saranan itu menyebabkan pertambahan mendadak jumlah kenderaan di Seoul berlaku kesesakan yang teruk. Bagi mengatasi masalah ini, pemerintah Korea telah membina lebih banyak jalan dan lebuhraya. Namun tindakan itu tidak menyelesaikan masalah pun kerana kereta semakin bertambah tanpa kawalan.

Fikir punya fikir Korea pun pandang ke barat. Korea mendapati kereta api bawah tanah banyak menyelesaikan masalah kesesakan jalan raya di London dan New York. Maka Korea mula membina kereta api bawah tanah di Seoul. Menariknya adalah walaupun kereta api bawah tanah dikendalikan oleh 3 syarikat berbeza, pemerintah Korea telah meminta mereka beroperasi dalam satu sistem yang sama. Bermakna rakyat tidak perlu lagi keluar masuk stesen dan menukar tiket untuk ke train seterusnya.

Setelah itu, sistem kereta api bawah tanah ini telah berkembang kepada 23 laluan dengan 727 stesen yang meliputi kawasan Seoul sehingga ke Gyeonggi dan Incheon. Paling menarik sekali adalah kereta api bawah tanah di Korea ini sangat menepati masa dan begitu laju. Jadi tiada alasan untuk orang Korea naik kereta jika train mereka sangat efisien.

Walau kereta api bawah tanah sudah dibina tetapi kesesakan jalan raya tetap juga berlaku. Ini kerana orang Korea masih lagi tetap suka bawa kereta sehinggakan lebuhraya yang ada 12 lorong pun boleh jem lekat. Malah bilangan kenderaan yang begitu banyak telah menyebabkan kualiti udara di Korea menjadi semakin teruk. Jadi Korea buat kerja gila dengan hasrat ingin menukar lebuhraya kepada taman bunga dan laluan pejalan kaki.

Pada mulanya ramai rakyat Korea yang menentang kerana menukar fungsi lebuhraya akan menyebabkan kesesakan menjadi semakin parah. Malah nak tunjuk kereta baru kepada bakal mertua yang materialistik pun susah. Tapi pemerintah Korea pekakkan telinga dan terus dengan hasrat mereka. Akhirnya lebuhraya Chonggyecheon dan jejambat Seoullo 7017 telah ditransformasikan juga kepada laluan pejalan kaki. Cara ini berjaya apabila laluan pejalan kaki itu mula mendapat perhatian rakyat dan pemerintah Korea juga menambah baik infrastruktur di sana hampir setiap tahun.

Biarpun begitu masih ada lagi masalah yang membelenggu iaitu penat nak jalan kaki lebih daripada 2km. Pemerintah Korea pun kecilkan lagi jalan raya untuk memberi laluan kepada pembinaan lorong basikal. Bagi memudahkan lagi rakyat, Korea telah menerapkan sistem penyewaan dan perkongsian basikal. Caranya anda perlu cari stesen terdekat untuk menyewa basikal dalam tempoh masa tertentu. Jadi tidak perlu lagi bersabung nyawa berbasikal di lebuhraya.

Kesimpulannya, Seoul juga pernah memiliki masalah yang sedang Lembah Klang hadapi hari ini. Tapi apa yang bezanya adalah pemerintah Korea sanggup buat kerja gila di kala mentaliti rakyat masih lagi mencintai kereta.

Bayangkan jika kerajaan Malaysia buat kerja gila dengan cuba menukar NKVE dan Federal kepada laluan pejalan kaki, pasti rusuhan besar-besaran akan berlaku.

RUJUKAN:

Kling, S. (2020, Februari 13). Dispatch from Seoul: City of transportation extremes. The Chicago Council. Dipetik daripada https://www.thechicagocouncil.org/commentary-and-analysis/blogs/dispatch-seoul-city-transportation-extremes

Watson, A. (2017, Oktober 19). How Seoul is using technology to avoid ‘traffic hell’. CNN Business. Dipetik daripada https://money.cnn.com/2017/10/19/technology/seoul-transportation-megacity/index.html


Kenapa Orang Lebih Memilih Buku Berbahasa Inggeris?

1. Kekurangan Bahan Ilmiah Dalam Bahasa Melayu

“Di ibu kota, banyak buku ilmiah yang dijual dalam bahasa Inggeris sehingga susah untuk melihat karya berkenaan dalam bahasa kebangsaan.

Apatah lagi orang Malaysia tidak suka membaca buku dalam bahasa Melayu, manakala pensyarah universiti pula lebih gemar menggunakan buku rujukan dalam bahasa Inggeris.”

Itu menurut kata Dr Jeniri Amir, pensyarah di Universiti Malaysia Sarawak semasa Wawancara Sofa Putih Institut Terjemahan & Buku Malaysia (ITBM), yang berlangsung sempena Pesta Buku Antarabangsa Kuala Lumpur (PBAKL) 2015.

Masih belum cukup banyak bahan ilmiah yang berasal dari negara barat diterjemahkan ke dalam bahasa Melayu. Ini membuatkan ramai orang yang mencari sesuatu ilmu perlu merujuk bahan-bahan bukan dalam bahasa tempatan.

Lebih-lebih lagi ilmuwan tempatan pun turut menulis kajian mereka dalam bahasa Inggeris disebabkan faktor-faktor yang tertentu. Tidak dinafikan yang masih banyak bahan ilmiah dalam bahasa kebangsaan tetapi tumpuan ramai penuntut ilmu adalah dalam bahasa asing.

2. Plot Novel Menarik Berbanding Filem

Kita dapat lihat banyak filem barat terkenal yang merupakan adaptasi daripada novel seperti Maze Runner dan Hunger Games. Sudah pasti peminatnya tak kurang ramai. Akan tetapi, kepuasannya antara menonton filem dengan membaca novel adalah sangat berbeza.

Ini dinyatakan oleh Joe Meno, seorang novelis dari Chicago. Menurut beliau secara ringkasnya, terdapat pelbagai perbezaan ketara antara novel dan filem seperti gaya bahasa, pengolahan jalan cerita, perjalanan sesebuah plot, perkembangan antara setiap watak dan banyak lagi.

Jadi peminat novel semestinya tahu akan sentiasa ada jalan cerita daripada novel, apabila diadaptasikan ke dalam layar perak pasti akan berlainan. Ini disebabkan beberapa faktor seperti ketidaksesuaian sesebuah plot dalam bentuk lakonan yang terpaksa diubah. Sedikit sebanyak memang akan mengubah mood sesetengah peminat.

3. Memperbaiki Bahasa Inggeris

Untuk mempelajari bahasa Inggeris sememangnya terdapat banyak cara. Antaranya ialah dengan membaca bahan bacaan dalam bahasa Inggeris. Hal ini biasa dilakukan di kalangan pelajar sekolah dalam menghasilkan esei. Kebiasaannya bahan bacaan yang dipilih adalah novel kerana laras bahasanya yang mudah difahami serta kosa katanya tidak terlalu sulit.

Kebanyakan hikayat kisah dongeng mempunyai plot cerita yang mudah dan hanya beberapa watak sahaja. Hal ini membuatkan ia lebih mudah untuk diingati. Oleh kerana hasil kesusasteraan Bahasa Inggeris biasanya berakar-umbi daripada karya-karya dari Jerman dan Denmark, maka, pembacaan cerita ini akan memberikan kita peluang untuk mendapatkan sekilas pandang budaya bahasa Inggeris dalam sudut pandang yang berbeza.

Di samping belajar melalui menonton filem, mendengar lagu, bertutur serta menulis, membaca pun dapat meningkatkan kemahiran seseorang untuk menguasai bahasa Inggeris. Malah, ianya mudah untuk dilakukan oleh sesiapa sahaja pada bila-bila masa.

RUJUKAN:

Ketandusan buku ilmiah Malaysia. https://www.bharian.com.my/bhplus-old/2015/05/55327/ketandusan-buku-ilmiah-malaysia

What a Novel Can Do That Film and TV Can’t. https://www.writersdigest.com/whats-new/what-a-novel-can-do-that-film-and-tv-cant-plus-win-a-free-copy-of-office-girl

Bermain dengan Bahasa: Tips Mudah dan Cara Nak Pandai Bahasa Inggeris. https://www.fluentu.com/blog/english-mal/cara-nak-pandai-bahasa-inggeris-2/

Artikel dikirimkan oleh Ajmal Mustafa untuk The Patriots.


Perang Dunia Kedua: Jepun Menyerang Selatan Asia

Dengan tumbang dan lumpuhnya Amerika Syarikat di Pasifik melalui serangan mengejut di Pearl Harbor, Jepun dapat menumpukan sepenuhnya dalam misi meluaskan empayarnya. Hong Kong, Malaya, Singapura, Borneo, Filipina dan Indonesia menjadi target pertama dalam misi Jepun untuk menubuhkan Kawasan Kesemakmuran Asia Timur Raya.

Sebelum Serangan

Pada 7 Disember 1941, dunia dikejutkan oleh serangan Jepun keatas pangkalan tentera laut Amerika di Pearl Harbor. Serangan ini memberi peluang dan ruang untuk Jepun menjarah segala tanah-tanah di selatan Asia dek kerana ketiadaan tentera laut Amerika yang sudahpun lumpuh. Serangan keatas Amerika adalah perlu kerana Jepun ingin menjarah Filipina yang merupakan koloni Amerika Syarikat pada ketika itu.

Selain Filipina, koloni lain seperti Malaya, Borneo Indonesia dan Hong Kong merupakan objektif utama Jepun. Koloni-koloni ini diserang di atas beberapa faktor. Malaya, Indonesia dan Filipina merupakan kawasan yang kaya dengan hasil buminya. Rempah ratus, bijih timah, minyak, bijih besi merupakan salah satu hasil bumi yang penting untuk kelangsungan perang Jepun dimasa akan datang. Hong Kong dan Singapura merupakan sebuah kawasan yang strategik untuk dijadikan sebagai pengkalan tentera laut dan udara untuk digunakan di Pasifik, India dan China.

British mempunyai beberapa tanah jajahan di Asia seperti Singapura, Hong Kong, Burma, Malaya dan Borneo. Begitu juga dengan Belanda yang mempunyai tanah jajahan di Indonesia. Walaubagaimanapun, negara-negara penjajah ini tidak dapat menumpukan sepenuhnya pertahanan di tanah-tanah jajahan mereka kerana British dan Belanda sedang sibuk berperang dengan Nazi Jerman di Eropah. Maka, segala peralatan dan kelengkapan tidak dapat diberikan sepenuhnya kepada mereka.

Manakala Jepun pula sudah lama bersedia. Serangan keatas Pearl Harbor merupakan fasa satu dalam Ekspedisi Selatan mereka (Nanshin-Ron). Fasa kedua ialah serangan besar-besaran terhadap segala kawasan jajahan Eropah di selatan Asia. Ekspedisi Selatan ternyata lebih murah daripada Ekspedisi Utara iaitu serangan keatas Soviet Union (Hokushin-Ron). Di selatan, tentera-tentera Eropah jauh lebih ketinggalan daripada tentera Jepun yang lengkap bersenjata, kebolehan serangan udara dan kapal-kapal laut.

Field Marshal Terauchi Hisaichi, merupakan berdarah kerabat diraja Jepun, dipilih untuk mengetuai Kumpulan Ekspedisi Selatan (Southern Expeditionary Army Group). Didalam group ini, terdapat 13 tentera medan. Masing masing akan diberi tugas untuk mendarat dan menyerang ke objektif masing-masing seperti Burma, Thailand, Malaya, Borneo, Indonesia, Hong Kong dan Filipina. Tentera-tentera ini sudah bersiap sedia untuk menyerang dari pangkalan mereka di pulau Hainan, Formosa dan Indochina (Vietnam).

Petempuran Hong Kong

Pada pukul 8 pagi, 8 Disember 1941, tentera Jepun Ke-Duapuluh Tiga (23rd Army) menyerang tanah jajahan British di Hong Kong. Major General Christopher Maltby merupakan komander tentera British di Hong Kong yang berjumlah seramai 14,564 merangkumi tentera daripada India, Canada, China, dan British.

Tentera Jepun pula dipimpin oleh Lt. General Takashi Sakai mempunyai kekuatan seramai 29,700 lengkap bersenjata menyerang Hong Kong. Jepun memiliki 47 pesawat pengebom, 1 kapal cruiser, 3 kapal destroyer, 4 bot torpedo dan 3 gunboat untuk membantu tenteranya mendarat di Hong Kong dengan selamat.

Malang bagi General Maltby, Hong Kong sememangnya terlalu susah untuk dipertahankan. Tiada langsung pesawat Royal Air Force disediakan untuk beliau apabila Jepun menyerang. Walaubagaimanapun, British tidak mahu menyerahkan Hong Kong tanpa berlawan.

Pertempuran dan asakan yang hebat diberikan oleh pasukan tentera India menyebabkan kesukaran bagi Jepun untuk menawan Hong Kong. Namun begitu, General Sakai berjaya menawan seluruh Hong Kong pada 25 Disember selepas 17 hari bertempur.

Pertempuran Filipina

Marshal Terauchi, komander Kumpulan Ekspedisi Selatan, mengarahkan tentera Ketigapuluh Lima (35th Army) dan Keempatpuluh Satu (41st Army) pimpinan Lt. General Masaharu Homma untuk menyerang Filipina. General Homma membahagikan tentera-tenteranya kepada dua. Serangan keatas utara Filipina (35th Army) dan serangan keatas selatan Filipina (41st Army).

Pertahanan Filipina lumpuh selepas ketiadaan Tentera Laut Amerika Syarikat yang dibedil teruk di Pearl Harbor. Komander Keseluruhan Filipina pada ketika itu merupakan General Douglas MacArthur. Beliau dilantik sebagai penasihat ketenteraan kepada Presiden Quezon. Pertahanan di Filipina boleh dikatakan masih lagi baru dari pandangan MacArthur. Tentera Filipina tidak mempunyai peralatan ketenteraan yang lengkap walaupun dimohon sejak tahun 1937 lagi. Filipina mempunyai satu sahaja divisyen penuh tentera (1st Philippine Division) dibawah pimpinan Maj. General Jonathan Wainwright. Pertahanan lain yang dimiliki Filipina ialah beberapa skuadron Kor Udara Amerika, beberapa jenis boat torpedo dan kapal selam dan juga Pasukan Pengakap Filipina.

Apabila Jepun mendarat di kedua-dua arah iaitu utara dan selatan, tentera Filipina tidak mampu untuk menangkis serangan tentera Jepun yang lebih bersedia lengkap dengan bedilan kapal-kapal laut Jepun dan bantuan serangan udara. Tentera Filipina terpaksa berundur ke Semenanjung Bataan apabila mereka dikepung dari utara dan selatan. Manila digelar ‘bandar terbuka’ pada 24 December. Pada 12 Mac 1942, Presiden Amerika mengarahkan MacArthur yang terperangkap di Bataan untuk berpindah keluar ke Australia. Pada 8 Mei 1942, selepas lima bulan bertempur Filipina jatuh ke tangan tentera Jepun.

Pertempuran Tanah Melayu

Pada subuh, 8 Disember 1941, beberapa komponen tentera Keduapuluh Lima Jepun (25th Army) pimpinan Lt. General Tomoyuki Yamashita mendarat di Kota Bharu, Kelantan. Pendaratan mereka begitu tidak disangka-sangka oleh British yang baru sahaja mendapat berita bahawa Hong Kong juga dibom. Selain Kota Bharu, Singgora dan Patani juga menjadi tempat pendaratan Jepun dalam serangan ini.

Sebelum serangan, Jepun telah membuat beberapa perjanjian dengan negara jiran iaitu, Thailand. Beberapa sisi perundingan dan perjanjian telah dijalankan pada 1940 dan 1941. Selepas gagal mencapai kata putus, Jepun menyerang Thailand pada 8 Disember 1941 namun berakhir selepas hanya 5 jam sahaja sebelum Perdana Menteri Thailand, Phibul Songram bersetuju dengan syarat-syarat Jepun.

Thailand bersetuju untuk menjadi pangkalan operasi utama dalam serangan keatas Malaya. Thailand juga diberi kelebihan keatas negeri-negeri Tanah Melayu di utara. Selepas bersetuju dengan syarat-syarat ini, barulah Yamashita mengarahkan tenteranya melepasi sempadan antarabangsa untuk menyerang Tanah Melayu.

Tentera daripada Singgora akan mara ke pesisir pantai barat Tanah Melayu. Tentera daripada Patani akan mara ke Ipoh, Kuala Lumpur, Gemas, Ayer Hitam dan terus Johor Bahru. Tentera yang mendarat di Kota Bharu akan mara ke pesisir pantai timur Tanah Melayu. Kesemua tentera ini mempunyai objektif yang sama; Singapura.

Malaya dan Singapura merupakan sebuah koloni British yang paling penting di Asia kerana menjadi pusat dagangan utama dunia. Namun apabila perang meletus, British terpaksa fokus kepada peperangan di Eropah berbanding di Asia. Pertahanan Malaya dan Singapura dipimpin oleh Lt. General Arthur Percival. Dibawah beliau terdapat Rejimen Askar Melayu Diraja, Kor Ketiga Tentera India, Briged Ke-53 Tentera British, Divisyen Ke-8 Tentera Australia dan beberapa skuadron Tentera Udara Diraja British dan Tentera Udara Belanda.

Percival juga mempunyai aset-aset Tentera Laut Diraja British iaitu kapal perang Repulse dan Prince of Wales. Namun, pada 10 Disember 1941, kapal-kapal ini ditenggelamkan oleh armada Tentera Udara Jepun dalam pertempuran di pesisir laut dekat Kuantan, Pahang. 840 crew kapal termasuk Laksamana Tom Phillips maut dalam serangan. Ini merupakan kekalahan yang paling memalukan kepada Tentera Laut Diraja British sejak Battle of Jutland.

Serangan Jepun ini dilihat begitu berjaya kerana kelemahan sistem pertahanan British pimpinan Percival. Beliau mengarahkan pengunduran tentera British secara berkala sehingga ke Garisan Batu Pahat-Kluang-Mersing. Hasilnya, Pulau Pinang jatuh ke tangan Jepun pada 17 Disember 1941, Kuala Lumpur digelar ‘bandar terbuka’ pada 11 Januari 1942. Tentera-tentera tempatan seperti Rejimen Askar Melayu Diraja memberi tentangan yang paling sengit hingga terpaksa mengingkari arahan Percival.

Akhirnya, pada 31 Januari 1942, Komander Tentera British di Asia Timur, General Archibald Wavell mengarahkan Percival untuk meletupkan Tambak Johor dan berkubu di Singapura.

Tumbangnya Singapura

Percival mengarahkan tentera-tenteranya membina kawasan pertahanan di sekeliling pulau. Winston Churchill mengarahkan Singapura dipertahankan sehingga ke titisan darah terakhir. Tentera British di Singapura juga merangkumi oleh Rejimen Askar Melayu Diraja, Tentera India dan Tentera Australia yang berjumlah lebih 85,000 anggota.

Namun, Percival mempunyai masalah untuk membekalkan tentera-tentera ini. Singapura tidak mempunyai sumber air langsung dan hanya dibekalkan dengan air yang datang dari Semenanjung Tanah Melayu. Selepas tumbangnya semenanjung tersebut, Percival mengharapkan agar bantuan akan sampai dari Tentera British di India.

Lt. General Tomoyuki Yamashita turun padang untuk menyaksikan sendiri serangan keatas Singapura ini. Tentera beliau yang berjumlah 36,000 orang lebih bersedia untuk berperang berbanding dengan tentera British di Singapura. Beliau mempunyai bantuan serangan udara, kapal-kapal laut dan serangan artileri yang tidak berbelah bahagi.

Pada 8 Februari 1942, Yamashita membedil 88,000 tembakan artileri ke pesisir pantai Selat Singapura. Percival yang tidak dapat mengarahkan tembakan balas kerana bimbang akan kehabisan peluru. Pada malam tersebut Yamashita mengarahkan 13,000 tentera Jepun menyeberang selat untuk menyerang Singapura.

Pada keesokkan harinya, Tentera Jepun mula bertapak di Singapura. Serangan demi serangan diberikan oleh tentera Jepun terhadap British di Singapura. Bekalan peluru, senjata dan makanan pun sudah semakin luput. Percival tiada pilihan lain. Pada 14 Februari 1942, Percival menyerahkan Singapura kepada Yamashita.

Pertempuran Borneo

Borneo merupakan kawasan yang kaya dengan hasil bumi lebih lebih lagi di Sarawak. Miri merupakan antara kawasan pengeluaran minyak paling penting di Asia Tenggara. Borneo terdiri daripada Kerajaan Sarawak yang diketuai Raja Sarawak Charles Vyner Brooke dan Syarikat Borneo Utara British (Sabah).

Pertahanan di Borneo ini tidaklah begitu hebat seperti di Semenanjung Tanah Melayu lebih-lebih lagi di Sabah. Namun, Raja Brooke mempunyai inisiatif tersendiri untuk mempertahankan Sarawak dengan menubuhkan beberapa askar terlatih seperti Sarawak Rangers.

Serangan keatas Borneo oleh beberapa elemen Tentera Ke-25 Jepun mendarat di Miri dan Brunei pada 13 Disember 1941. Tentangan yang diberikan oleh pasukan keselamatan tempatan lebih sedikit berbanding di Semenanjung. Walaubagaimanapun, Sarawak Rangers mampu memberi penentangan hebat apabila mereka cuba untuk menawan Kuching pada 25 Disember 1945.

Pada 31 Disember 1941, tentera Jepun mara dari Miri serta menawan Labuan, Brunei dan Kota Kinabalu. Pada 18 Januari 1942, tentera Jepun menawan Sandakan. Gabenor Sabah, Charles Robert Smith menyerahkan Sabah kepada Jepun pada pagi keesokkan harinya.

Selepas Kuching ditawan, Sarawak Rangers dan beberapa tentera Punjab British berundur jauh ke dalam hutan menuju ke Kalimantan. Tentera Jepun mengejar mereka sehingga mengepung Pontianak, bandar terbesar di Kalimantan pada 29 Januari 1942. Akhirnya, selepas berminggu-minggu bertempur membersihkan saki-baki tentera di Borneo, Jepun menawan seluruh Borneo pada 1 April 1942.

Pertempuran Syarikat Hindia Timur Belanda (Dutch East Indies/Indonesia)

Belanda yang bertapak di Indonesia menjadi salah satu objektif utama Jepun kerana kawasan berkenaan kaya dengan rempah ratus, minyak, getah dan lain-lain hasil bumi untuk meneruskan peperangan Jepun. Marshal Terauchi, Komander Tentera Ekspedisi Kumpulan Selatan menghantar Tentera Ke-16 Jepun dibawah pimpinan Lt. General Hitoshi Imamura untuk menawan Indonesia. Tentera ini diberi keistimewaan apabila armada laut Jepun pimpinan Laksamana Ibo Takahashi akan membantu Tentera Ke-16 dalam menakluk Indonesia. Laksamana Takahashi mempunyai 52 kapal laut pelbagai kelas yang akan membantu Jepun dalam serangan ini.

Belanda pada ketika ini lumpuh akibat perang melawan Jerman di Eropah. Kebanyakkan tentera Belanda di Indonesia tidak diorganisasi dengan baik. Belanda mempunyai masalah untuk mengkoordinasi tentera mereka dengan baik kerana mereka terpaksa mempertahankan pulau-pulau yang yang banyak di Indonesia.

Pada 11 Januari 1942, elemen Tentera Ke-16 Jepun mendarat di Sulawesi pimpinan General Imamura. Seterusnya mereka mendarat di lain-lain pulau seperti Sumatera (15 Februari), Pulau Jawa dan Bali (19 Februari) dan akhir sekali Timor Leste pada (20 Februari). Tentera Belanda pimpinan General Hein Ter Poorten menyerah kalah tanpa syarat kepada tentera Jepun pada 8 Mac 1942.

Kawasan Kesemakmuran Asia Timur Raya

Pada April 1942, Jepun telah menguasai seluruh Asia Timur. Kegagalan negara-negara penjajah tersebut untuk mempertahankan koloni-koloni mereka adalah disebabkan oleh peperangan yang berlaku diantara mereka dan Jerman di Eropah. Koloni-koloni ini menjadi sangat terdedah dan ‘makanan’ kepada Jepun yang lebih bersedia dan lengkap bersenjata.

Dengan kejayaan ini, Jepun semakin hampir untuk menjayakan misi agung mereka iaitu menubuhkan satu kawasan bebas penjajah; Kawasan Kesemakmuran Asia Timur Raya yang bebas daripada orang kulit putih. Namun hakikatnya, mereka menjajah negara penjajah dan seterusnya membolot hasil bumi di negara berkenaan untuk kepentingan peperangan Jepun. Pada ketika ini, Jepun mentadbir koloni-koloni ini dengan ganas dan kejam sekali. Mereka melakukan kekejaman ini sama buas seperti yang dilakukan mereka ketika di China.

Oleh hal yang demikian, penduduk di situ lebih rela bekerjasama dengan orang putih yang lebih berperikemanusiaan berbanding dengan Jepun. Objektif Jepun seterusnya adalah untuk mara terus ke barat dan menjajah Burma dan India. Jepun juga mempunyai hasrat untuk menawan Australia tetapi ia nampak mustahil kerana mereka terpaksa berdepan dengan armada tentera Amerika yang sedang bangkit selepas kekalahan teruk mereka di Pearl Harbor.

Kejayaan tentera Jepun merupakan kejayaan yang sementara sahaja. Jika melihat peta, Jepun mempunyai masalah untuk menggerakkan tentera mereka di serata pelusuk kawasan-kawasa yang baru mereka jajah. Jika melihat kebaikkannya, Jepun telah menguasai koloni-kooni yang kaya dengan hasil bumi, seperti Filipina, Malaya, Singapura, Hong Kong, Borneo dan Indonesia. Mampukah Jepun bertahan?

Rujukan


Bangsa Arab Juga Penakluk Lautan Macam Melayu

Setara dengan peranan pelayar Finiki, rupanya bangsa Arab juga handal di lautan. Ini bukan kisah zaman al-Idrisi, bukan Ibnu Battuta mahupun pelayar-pelayar zaman keemasan Islam tetapi pada zaman Raja Darab Agung, Firaun Necho II, Raja Iskandar Agung dan Dinasti Ptolemy.

Komoditi dagangan Eropah ke Timur Jauh meskipun beredar atas nama korporat-korporat Greek, Rome dan Mesir Purba rupanya diangkut oleh pelayar-pelayar Arab khususnya daripada Bani Nabat (Nabateans). Bangsa ini sangat bijak memonopoli segala jalan perdagangan khas buat pergerakan rempah,gaharu, emas dan perak dari timur terutamanya setelah menewaskan “The Kings Navy” Mesir Purba yang menguasai Laut Merah.

Sejarawan memerhatikan satu trend pada zaman Ptolemy:

“It was the Arab traders , it seems, who traded with India and China during the first one hundred years BC and AD, not the Romans, Greeks, or Egyptians.” – D.Gibson

Mereka juga menguasai Laut Merah dan Teluk Parsi membuatkan pertembungan dan perbauran mereka dengan pelayar-pelayar proto-Zabag(Kedah Tua) tidak dapat dinafikan lagi. Maklum bahawa orang Zabag pernah beraktiviti sehingga ke perairan Afrika Timur, membekalkan besi yang digelar al-Muhannad atau al-Qal’iy ke India dan Tanah Arab dari sana.

Juga, orang-orang Nabati muncul secara tiba-tiba sebagai pelanun dan pelayar hebat di Laut Merah tetapi tidak pula diketahui asal-usul kemahiran itu. Orang-orang Zabag diketahui muncul di Teluk Parsi dan ada jejaknya di Laut Merah zaman firaun-firaun Ptolemy bahkan sebelum itu. Apakah Zabag juga yang menjadi rujukan teknologi maritim mereka seperti apa yang berlaku dalam lipatan sejarah China dan India?

“…around the turn of the millenium, shipbuilders in China started using the sternpost rudder. No one knows who invented this, but shortly after this, Arab shipbuilders adopted this invention onto their Dhows.” – Gibson D.

Sejarawan mengetahui bahawa China hanya berani ke laut lepas pada zaman Tang dengan adaptasi teknologi maritim bangsa Melayu.

Alangkah kembangnya hati ini apabila pengkajian kita mungkin bakal menemui secara konkrit kewujudan legasi bangsa Melayu jauh ke dalam ceruk pergunungan batuan merah yang menempatkan kota Petra. Kota Bani Nabat, keturunan besar Nabi Allah Ismail alaihissalam.


5 Per4ng Saudara Paling Dahsyat Sepanjang Zaman

Per4ng sesama bangsa di dalam sebuah negara merupakan satu bentuk konflik paling kej4m dalam sejarah. Ia dianggap sebagai per4ng saudara memandangkan peper4ngan sebegini melibatkan dua paksi dari sejarah bangsa yang sama.

Terdapat banyak jenis per4ng saudara. Antaranya, seperti Per4ng Saudara Amerika di mana satu pihak bersama populasi penduduk nya hanya mahu berkecuali untuk menubuhkan sebuah negara yang berasingan, isu perhambaan dan hinggalah melibatkan para politikus kaya yang mendambakan kawalan penuh terhadap pentadbiran sebuah negara.

Dalam keadaan lain, kepentingan di luar cuba memisahkan negeri mengikut sempadan samada untuk melemahkannya atau mendapatkan akses kepada sumbernya. Contoh kiraan paling mudah ialah biasanya per4ng saudara berlaku dalam situasi satu orang diasingkan kepada negeri yang berasingan, kemudian satu kumpulan cuba mendesak konsep solusi satu negara.

Apabila sesebuah negara diancam dengan pembubaran atau pemecahan sempadan, ia sering membangkitkan sentimen semangat nasionalism. Atas sebab itu, per4ng saudara boleh berlaku dengan amat kejam, terutamanya apabila turut menyasarkan orang awam yang cuba melarikan diri dari medan per4ng sebagai mangsa.

Berikut adalah lima peper4ngan saudara paling dahsyat sepanjang zaman.

PER4NG SAUDARA CHINA

Per4ng Saudara China, yang melibatkan dua entiti politik China pasca feudal iaitu Parti Nasionalis China (Kuomintang/KMT) dan gerakan revolusi Parti Komunis China (CCP) yang berlangsung dari tahun 1927 hingga 1950.

Perebutan kuasa ini mengakibatkan KMT di bawah Chiang Kai-shek terpaksa berundur ke pulau Taiwan lalu menubuhkan pentadbiran legasi Republik China, manakala CCP di bawah Mao Zedong menubuhkan Republik Rakyat China di tanah besar.

Lebih lapan juta orang terbunvh sepanjang per4ng berlangsung, kebanyakan orang awam dibunvh oleh wabak, kebuluran dan pemb4ntaian yang dilakukan oleh salah satu pihak di antara keduanya, ia dilakukan di mana-mana desa yang dipercayai menyokong idea pihak musuh.

Fasa awal per4ng saudara kebanyakannya bermula dengan pemberontakan oleh pihak Komunis China terhadap kerajaan Kuomintang China. Pemberontakan itu langsung tidak melukakan kerajaan nasionalis, dan pendokong komunis hanya mampu melarikan diri ke Shaanxi berikutan tindak balas agresif kerajaan dalam tragedi “Long March” yang memusnahkan.

Masa keemasan pasukan tenter4 Komunis muncul selepas Per4ng Dunia Kedua, apabila Kesatuan Soviet di Manchuria dan Korea menyerahkan senj4ta yang dirampas dari Jepun dan senj4ta sumbangan Soviet sendiri dalam jumlah besar kepada tenter4 Mao Zedong.

Inisiatif dari Russia itu meningkatkan kekuatan mereka dan kelebihan memihak kepada CCP secara keseluruhan. Komunis menghambat pengikut nasionalis China keluar dari Tanah Besar hingga wujudnya dua kerajaan China yang berbeza hingga sekarang iaitu Republik Rakyat China di tanah besar dan Republik China di Taiwan.

PER4NG KOREA

Per4ng Korea umumnya diketahui sebagai campur tangan ketenter4an Amerika Syarikat bagi pihak kerajaan Korea Selatan dalam mengekang komunism, tetapi secara tidak teknikalnya ia adalah tempoh per4ng saudara yang masih belum selesai hingga kini.

Pada akhir Per4ng Dunia Kedua, Korea telah dibahagikan kepada dua negeri yang berasingan: Selatan yang disokong oleh Amerika Syarikat dan Pertubuhan Bangsa-bangsa Bersatu, dengan Utara yang disokong oleh China dan Kesatuan Soviet.

Tenter4 Rakyat Korea Utara di bawah diktator Kim Il-Sung menyeberangi sempadan antarabangsa pada 25 Jun 1950 dengan alasan untuk menyatukan negara. per4ng ini mencetuskan campur tangan oleh pasukan Amerika, China dan Soviet.

Ia juga menghasilkan angka kem4tian yang tinggi berdasarkan piawaian moden, dengan melibatkan beberapa juta dibunvh di Semenanjung Korea. Jumlah k0rban tenter4 dalam per4ng dianggar 70.000 di pihak Republik Korea, 46.000 dari Amerika Syarikat, dan digabungkan seramai satu juta di pihak Korea Utara dan tenter4 China yang dibunvh, 600.000 semasa per4ng, 400.000 melalui penyakit dan wabak.

Hampir satu juta penduduk Korea Selatan terk0rban semasa peper4ngan, sekitar bawah lima peratus populasi. Korea Utara, yang mengalami pengeboman udara berat oleh pasukan sekutu, kehilangan kira-kira 1.5 juta yang terbunvh – sepuluh hingga lima belas peratus daripada keseluruhan penduduk. Kerugian seperti itu melebihi kerugian (dalam istilah peratusan) yang dialami oleh Kesatuan Soviet dalam Per4ng Dunia Kedua.

PER4NG SAUDARA VIETNAM (PER4NG VIETNAM, PER4NG INDOCHINA KEDUA)

Pengasingan Vietnam menjadi dua buah negara pada 1954 menyebabkan cubaan penyatuan semula tidak dapat dielakkan, lebih-lebih lagi apabila satu pihak dikuasai oleh pemerintah tenter4 gerila yang berjaya.

Pertembungan antara pemimpin Vietnam Utara, Ho Chi Minh, tokoh yang telah menghalau Perancis keluar dari negaranya, Vietnam Selatan yang dipimpin oleh kerajaan yang korup mencetuskan sebuah per4ng saudara yang besar.

Sehingga tahun 1968 per4ng itu melibatkan Vietnam Selatan, Amerika Syarikat dan sekutu lain menentang gerila Viet Cong dan pasukan utama Vietnam Utara. Ser4ngan semasa perayaan Tet pada bulan Januari 1968 telah melemahkan Viet Cong sendiri walaupun berjaya,  Vietnam Utara terus berjuang sepenuh hati sehingga mencapai kemenangan pada tahun 1975. Perjuangan ini juga menyatukan Vietnam dan menstabilkan Laos dan Kamboja.

Jumlah k0rban tenter4 seramai 1.5 juta pada semua pihak: 300,000 kakitangan Vietnam Selatan, dan sehingga 1.1 juta kakitangan Vietnam Utara. Sebagai tambahn, 58,307 di pihak Amerika, 5,099 orang Vietnam Selatan, dan 1,000 kakitangan tenter4 China terbunvh.

Sehingga 2.5 juta orang awam jadi k0rban dalam Per4ng Saudara Vietnam, jika dikira sekali dengan pertempvran-pertempvran yang berlaku di Kemboja dan Laos.

PER4NG SAUDARA CONGO KEDUA

Per4ng Saudara Kongo telah digelar sebagai “per4ng dalaman negara paling besar dalam sejarah Afrika.” Ironinya, per4ng itu sebenarnya bermula ketika pihak Rwanda cuba menguasai melalui pasukan anti-pemerintah yang beroperasi dari Republik Demokratik Congo (kemudian dikenali sebagai Zaire.)

Per4ng ini berkembang hingga akhirnya melibatkan sehingga sembilan negara dan 20 kumpulan bersenj4ta, mereka bertarung bukan hanya demi kedaulatan wilayah tetapi juga untuk mengawal sumber asli alam bernilai $ 24 trilion.

Menjadi salah satu peper4ngan paling berdar4h semenjak seratus tahun yang lalu, per4ng Saudara Congo mengambil sebanyak 5.4 juta nyawa k0rban dalam tempoh lima tahun. Ini bermakna hampir 3,000 kem4tian setiap hari, satu nombor yang mengejutkan memandangkan tidak banyak pun berlaku pertempvran terbuka seperti per4ng konvensional besar-besaran.

Seperti kebanyakan per4ng saudara dan per4ng Afrika, kebanyakan orang yang terbunvh dalam Per4ng Saudara Congo adalah orang awam, m4ti akibat kebuluran, penyakit dan pembantaian puak yang dilakukan oleh kumpulan bersenj4ta termasuk kanak-kanak.

PER4NG SAUDARA NIGERIA

Per4ng Saudara Nigeria yang panjang berlangsung selama empat tahun, bermula pada 6 Julai 1967 dan bertahan sehingga 1970. Orang-orang Igbo, dengan pemerintah kerajaan tenter4 Nigeria dan masyarakat Nigeria kelas kedua, membentuk sempadan dan menubuhkan negeri bebas Biafra.

Sebahagian besar komuniti antarabangsa menyokong Nigeria, dan dengan bantuan mereka, kerajaan tenter4 berjaya menawan pelabuhan Port Harcourt, pintu masuk Biafra ke dunia luar, kerajaan tenter4 sekaligus merampas kembali kawasan pengeluaran minyak yang mungkin boleh memacu Biafra menjadi sebuah negara yang berdaya maju.

Hanya kira-kira 30,000 orang Biafra terbunvh dalam pertempvran sebenar. Akibat di isolasi dan kemiskinan setelah ketiadaan hasil minyak, sekitar 2 juta yang lain meninggal dunia akibat kelaparan dan penyakit. Pada 11 Januari 1970 Biafra terpaksa menyerah dan diserap semula ke dalam negara Nigeria.

P/S : Semoga negara Malaysia kita sentiasa dilindungi dari sebarang malapetaka dan tidak berlaku per4ng saudara atau apa jenis per4ng sekali pun.


3 Mac: Peringatan Jatuhnya Khalifah

Pada 3 Mac 1924, parlimen Republik Turki memansuhkan Khilafah Uthmaniyyah. Abdülmecid II (Abdul Majid II), Khalifah ke-101 dan terakhir dibuang negeri. Sistem Khalifah yang menjadi penaung umat Islam selama 1,292 tahun telah dilenyapkan oleh orang Islam sendiri.

Pada asalnya, Mustafa Kemal Ataturk cuma memansuhkan Kesultanan Uthmaniyyah. Khalifah dikekalkan sebagai ketua agama secara simbolik. Gambar ini menunjukkan suasana para pembesar dan askar Turki memberi tabik hormat terakhir kepada Mehmed VI, Sultan Uthmaniyyah terakhir dan Khalifah Islam ke-100 semasa beliau meninggalkan istana, selepas parlimen Turki memansuhkan Kesultanan pada 1 November 1922.

Namun, selagi Khilafah wujud, selagi itulah imperialis tidak akan redha. Malah, ekoran daripada penguasaan British ke atas Istanbul, berlaku Gerakan Khilafat di India (jajahan British) di mana pemimpin-pemimpin Islam (Maulana Shaukat Ali dan Maulana Muhammad Ali Jauhar) dan Hindu (Mahatma Gandhi) bergabung untuk mendesak British mengembalikan kedudukan Khalifah. Orang Islam dan Hindu bersatu membela Khilafah? “Wow, unthinkable!”

Gerakan tersebut telah digagalkan oleh British dengan mempermainkan sentimen agama dan memecah belahkan orang Islam dan orang Hindu. Namun ia tetap memberi impak besar ke atas Ataturk, membuatnya lagi nekad untuk memansuhkan Khilafah supaya tiada yang dapat menghalang projek sekularisasinya.

Hilang Khilafah, hilanglah simbol perpaduan umat Islam yang boleh mempertahankan hakimiyya (“God’s sovereignty”) dan ummah. Prinsip politik umat Islam kini digantikan dengan siyadah (“people’s sovereignty”) dan qawmiyya (nasionalisme). Apabila umat Islam tidak dapat bertindak secara kolektif, tanah dan kekayaan dirobek oleh imperialis dengan begitu mudah sekali. Hari ini Saudi bergabung dengan Mesir menentang Syria, esok hari Mesir bergabung dengan Syria menentang Saudi, lusa pula Turki bergabung dengan Saudi menentang Mesir. Seronok imperialis tengok kita bergaduh.

Kejatuhan Khilafah bukan kesalahan Ataturk seorang, bukan kesalahan Sharif Hussein seorang, bukan kesalahan Ibn Saud seorang. Ia adalah hasil daripada generasi yang mindanya telah ditawan oleh gagasan-gagasan imperialis. Khilafah telah “hilang” pada tahun 1908 apabila golongan cendekiawan dan aktivis “Young Turk” memberontak dan menuntut demokrasi berparlimen, padahal mereka belum bersedia lagi. Kerana mereka memusuhi sistem Khilafah, mereka berpandangan bahawa orang Islam hanya dapat “maju” melalui modenisme dan sekularisme.

Setahun kemudian (1909), golongan ultra-sekularis-nasionalis di bawah “Committee of Union and Progress” (CUP) merampas kuasa dan menguasai parlimen. Tahun 1913, pemimpin utama CUP iaitu Talaat Pasha, Enver Pasha dan Djemal Pasha (“Tiga Pasha”) mengosongkan kuasa politik Khalifah/Sultan Mehmed V. Mereka membawa Uthmaniyyah ke ambang kehancuran dengan melibatkan Uthmaniyyah dalam Perang Dunia Pertama, memaksa Sheikhul Islam mengisytiharkan jihad, meskipun ditentang kuat oleh Khalifah.

Pada 13 November 1918, Istanbul ditawan oleh tentera pakatan British, Perancis, Itali dan Greece. Buat kali pertama kota Istanbul dikuasai oleh kuasa asing selepas ia ditakluk oleh Sultan Muhammad Al-Fatih pada tahun 1453. Uthmaniyyah dipaksa untuk menandatangani Perjanjian Sevres yang akan membuat Uthmaniyyah hilang hampir semua wilayah jajahannya. Pada saat itu, Mustafa Kemal muncul sebagai “penyelamat” Bangsa Turki dengan “memerangi” British dan “merunding semula” Perjanjian itu menjadi Perjanjian Lausanne yang memelihara keutuhan wilayah Turki. Dengan adanya prestij yang tinggi ini, Mustafa Kemal, seorang bekas ahli CUP, melancarkan projek sekularisasi untuk membina sebuah negara bangsa Turki yang moden.

Kejatuhan Khilafah ialah tragedi besar, namun tindakan melulu menghidupkan semula Khilafah tanpa strategi juga akan membawa fitnah yang lebih besar. Apabila berita kemansuhan Khilafah sampai ke Kurdistan di timur Turki, ulama-ulama tempatan mengisytiharkan jihad dan melancarkan pemberontakan terhadap Ataturk. Mereka mengajak seorang alim besar bernama Said Nursi untuk menyertai mereka.

Namun Said Nursi sedar, tumbangnya seorang Ataturk, akan bangkit lagi 10 orang Ataturk, akar pokok masalahnya ialah kehilangan pedoman orang Islam dalam menghadapi arus pemodenan. Untuk menegakkan semula Khilafah, terlebih dahulu kita perlu mengembalikan Khilafah dalam diri kita sendiri. Jadi, Said Nursi menolak keganasan dan berjihad dengan pen. Beliau mengarang Risalah An-Nur yang bertujuan memelihara pemahaman Islam yang murni dalam masyarakat Turki yang telah disekularkan. Beliau dikurung, dipenjara, diseksa oleh rejim Ataturk sehingga akhir hayat. Tapi boleh nampak usaha beliau telah membuai hasil di Turki hari ini.

Khilafah dari segi politik telah hilang, namun khilafah dalam diri belum dan tidak akan hilang. Setiap manusia diciptakan oleh Allah sebagai”Khalifah fil-Ard”, khalifah di muka bumi. 3 Mac, tarikh yang menyayat hati ini, mari kita mengambil pengajaran dan menghayati makna di sebalik KHALIFAH.

Rujukan:

Firas Alkhateeb (2014), Lost Islamic History
Abd al-Qadim Zallum (2002), How the Khilafah was Destroyed


Kenapa Raja Thailand Murka Kakaknya Masuk Politik?

Dua hari yang lepas, Thailand dikejutkan dengan pengumuman Ubolratana Rajakanya untuk bertanding dalam PRU Thailand yang dijadualkan pada 24 Mac 2019 sebagai calon PM bagi Parti “Thai Raksa Chart”. Ubolratana ialah kakak kepada Raja Thailand, Maha Vajiralongkorn yang memakai gelaran Rama X.

Maha Vajiralongkorn mengecam tindakan kakaknya itu “tidak wajar” (ไม่เหมาะสม, mai mosom) bagi seseorang anggota institusi raja, yang seharusnya dipandang sebagai simbol perpaduan yang “above politics” (เหนือการเมือง, nuea kanmueang).

Tetapi Ubolratana cuba justify tindakannya: Ubolratana melihat dirinya berhak untuk berpolitik macam orang biasa kerana dia telah pun melepaskan gelaran puteri sejak tahun 1972 selepas mengahwini lelaki US bernama Peter Ladd Jensen. Namun Ubolratana akhirnya akur dengan perintah adiknya, after all, dia tak boleh lawan titah adiknya yang disanjung sebagai “separuh dewa” dalam masyarakat Thailand.

Sebenarnya, yang menjadi masalah bukan Ubolratana mahu berpolitik tapi atas platform apa dia mahu berpolitik. Ubolratana mahu bertanding atas tiket Thai Raksa Chart, sebuah parti serpihan Pheu Thai iaitu parti yang memperjuangkan agenda Thaksin Shinawatra, bekas PM Thailand dari 2001-2006. Dan itu yang sebenarnya triggered Maha Vajiralongkorn.

Thaksin berjaya memimpin parti Thai Rak Thai memenangi PRU tahun 2001 dan 2004. Selepas tahun 2004, Thaksin dicabar oleh gerakan “Yellow Shirt” yang dilancarkan oleh Sondhi Limthongkul untuk mendesak Thaksin meletak jawatan atas tuduhan korupsi. Mereka tiap hari berhimpun di Bangkok dengan memakai t-shirt berwarna kuning yang melambangkan Raja Thailand. Penyokong Thaksin pula berhimpun sebagai “Red Shirt” untuk counter Yellow Shirt.

Pertembungan antara Yellow dan Red ini mengancam ketenteraman masyarakat Thailand dan akhirnya tentera bercampur tangan pada September 2006 dengan menggulingkan Thaksin. Thai Rak Thai turut diharamkan pada tahun 2007.

Namun itu tidak bermaksud the end of Thaksin. Ahli Thai Rak Thai berhijrah ke Parti People’s Power, dan People’s Power berjaya memenangi PRU 2007 dan menubuhkan kerajaan di bawah Samak Sundavarej dan Somchai Wongsawat. Kedua-dua Samak dan Somchai ialah orang Thaksin, malah Somchai ialah adik ipar Thaksin.

Jadi musuh Thaksin sekali lagi bertindak. Mahkamah melucutkan kelayakan Somchai, membubarkan People’s Power dan melantik Abhisit Vejjajiva dari Parti Demokrat (sekutu Sondhi) menjadi PM. Sekali lagi, PRU diadakan pada tahun 2011, dan kali ini penyokong Thaksin menubuhkan Pheu Thai. Pheu Thai menang, dan adik Thaksin, Yingluck Shinawatra menjadi PM wanita Thailand yang pertama.

Untuk PRU 2014, Abhisit tahu tak boleh menang, jadi awal-awal dah boikot PRU. Sekali lagi, tentera melancarkan kudeta dan membuang Yingluck dari jawatan PM. Seperti abangnya, Yingluck juga melarikan diri pada tahun 2017 untuk mengelak tuduhan berjela-jela oleh mahkamah yang dikawal tentera.

Selepas desakan demi desakan, akhirnya tentera bersetuju untuk mengadakan PRU pada tahun 2019. Dan kali ini kejutannya lagi besar dengan penampilan Ubolratana sebagai calon pro-Thaksin. Walaupun Ubolratana dah melepaskan gelaran puteri, namun dia ialah seorang pelakon popular yang disanjung oleh semua lapisan masyarakat. Jadi dia berpotensi menang dan sekali gus memulihkan kuasa adik-beradik Shinawatra.

Jadi kalau kita lihat pada kronologi, politik Thailand pada 2 dekad yang lepas adalah basically sebuah showdown antara puak pro-Thaksin dan anti-Thaksin. Apa yang membuat Thaksin begitu dibenci oleh tentera sehingga tentera berkali-kali menggulingkan dia dan kerabatnya? Kalau Thaksin teruk sangat, bagaimana dia dan kerabatnya dapat memenangi setiap PRU sejak 2001?

Sebenarnya intipati drama politik di Thailand ini ialah konflik antara dua kumpulan berkepentingan (interest groups): satu ialah “The Establishment” yang terdiri daripada “orang kaya lama” (old money); satu lagi ialah “orang kaya baru” (new money / parvenu) yang ingin mencabar Establishment tersebut.

Orang Kaya Lama di Thailand diwakili oleh golongan elit yang berpusat di Bangkok seperti Sondhi yang merupakan media mogul. Mereka telah pun membina hubungan baik dan jaringan dengan golongan profesional seperti birokrat kerajaan dan tentera. Mereka inilah yang memegang “sistem” ekonomi-politik di Thailand.

Orang Kaya Baru pula orang seperti Thaksin. Thaksin pun kaya, tapi dia latecomer, berasal dari keluarga biasa-biasa tapi jadi kaya raya dengan tangan sendiri. Dan selepas kaya dia nak mencabar “sistem” pula dengan menceburi politik.

Untuk mencapai tujuan, Thaksin menemui dia punya “leverage” iaitu menjadi “pejuang marhaen” (people’s champion). Thaksin mewujudkan skim subsidi bagi golongan petani, skim perubatan 30-Baht bagi orang miskin dan macam-macam skim bagi golongan miskin dan berpendapatan rendah.

Oleh sebab itu, Thaksin menjadi extremely popular di kalangan golongan marhaen terutamanya golongan petani dari kawasan utara di Chiang Mai dan Isan. Populasi petani Thailand dah ada dalam 40%. Apa-apa PRU, sure win.

Yang tak happy dengan kepopularan Thaksin tentulah golongan Orang Kaya Lama di mana kepentingan ekonomi mereka tergugat dengan dasar “populis” Thaksin. Jadi Orang Kaya Lama ini cuba menonjolkan diri sebagai pembela institusi raja dan mempotret Thaksin sebagai “Caesar” yang mahu memperguna rakyat sebagai power base untuk mencabar kewibawaan Orde Lama.

Maha Vajiralongkorn sebenarnya agak rapat dengan Thaksin. Namun beliau harus kekal “neutral” dalam konflik antara pro-Thaksin dan anti-Thaksin. Maha Vajiralongkorn tidak mempunyai prestij dan kewibawaan yang tinggi di kalangan rakyat seperti ayahnya Bhumibol Adulyadej (Rama IX) kerana sejarah masa silamnya yang hedonis. Jadi kedudukan Maha Vajiralongkorn bergantung pada sokongan tentera semata-mata.

Oleh sebab itu, Maha Vajiralongkorn dengan tegasnya menghalang tindakan kakaknya yang berpotensi melagakan hubungan tentera dan institusi raja. Jika ia berlaku, maka faktor kestabilan Thailand selama ini yang terbina atas “kontrak” raja-tentera-rakyat akan hancur, dan Thailand akan jadi kucar kacir.

Kalau kita lihat pada negara lain, episod yang sama juga berlaku sebenarnya. Contoh yang paling mudah ialah di US, di mana Donald Trump menjadi populis yang mencabar “The Establishment” yang terdiri daripada elit politik di Washington DC dan elit ekonomi di Wall Street. Namun keagresifan Trump hanya membuat “The Establishment” yang dia cuba lawan itu melawan balik, dan masyarakat US bertambah divisive.

Di mana-mana saja, pertarungan antara Old Money dan New Money ini telah memecah-belahkan rakyat. Rakyat basically menjadi “bidak catur” untuk memajukan agenda masing-masing. Tapi dalam kes Thailand, bukan rakyat saja yang diporak-perandakan dengan Yellow Shirt Red Shirt, malah kerabat diraja pun hampir berpecah dan di-hijack untuk agenda politik.

Such is the pity of modern liberal democracy. Apa yang dipanggil sebagai demokrasi, dalam realiti hanyalah oligarki.

Dalam gambar: barisan belakang – Maha Vajiralongkorn, kakaknya Ubolratana dan abang iparnya Jensen.


Vertu – Telefon Bimbit Untuk Orang Kaya Raya

Pernah dengar jenama Vertu? Model paling murah telefon ini sebenarnya berharga kira-kira bersamaan dengan 5-10 unit iPhone. Pertama, siapa yang mengasaskannya?

Vertu dibangunkan oleh Nokia pada tahun 1998, dengan tujuan untuk memberikan gambaran kemewah dalam telefon bimbit mereka. Menurut The Economist, konsep itu adalah untuk memasarkan telefon secara eksplisit sebagai aksesori fesyen, dengan idea –
“Sekiranya anda dapat membelanjakan USD20,000 untuk jam tangan, mengapa tidak pada telefon bimbit? ”

Vertu diilhamkan oleh Frank Nuovo, yang merupakan Ketua Rekaan di Nokia

Pada akhir tahun 2013, syarikat ini mempunyai sekitar 350,000 pelanggan, dan telefon itu telah dijual di 500 kedai jam eksklusif. Tetapi sekarang Vertu sudah pun muflis. Banyak kilang-kilangnya dipercayai telah dijual. Dan menurut sumber pada Mei 2020, kilangnya di England telah pun dirobohkan.

Namun, ia akan sentiasa dikenang sebagai pembawa obor dalam sejarah telefon bimbit ultra-mewah.

Apa yang istimewa dari telefon bimbit ini:

1. Skrin tidak pecah:

Skrinnya sepenuhnya terbuat dari kristal Sapphire 130 karat, yang merupakan bahan kedua terkuat di Bumi, selepas berlian. Vertu dengan gahnya pernah berkata bahawa telefon keluaran mereka boleh menahan bebanan bola besi seberat 200g yang jatuh dari jarak 1 meter (dari atas) menghempas telefon itu.

Dan satu-satunya perkara yang sekurang-kurangnya dapat memecahkan telefon Vertu adalah Berlian.

2. Sarung belakang yang diperbuat daripada kulit terbaik:

Sarung belakang terbuat dari kulit haiwan berkualiti terbaik, dipilih dengan teliti dan diambil dari Eropah. Ia kelihatan seperti diraja dan terasa hebat ketika disentuh. Baunya juga sedap. Cuma saya tidak pasti kulit binatang apa yang digunakan.

3. Rasa Pegang Yang Premium dan Hebat:

Badannya diperbuat dari bezel yang terdiri daripada logam Titanium dan Aluminium tahan lama berkualiti tinggi. Bahagian ‘ear-piece’ mempunyai bantal seramik (ceramic pillow) di sekelilingnya, yang memperkuat audio yang keluar. Anda akan berasa seronok apabila memegang telefon bimbit Vertu di tangan anda. Telefon ini terasa sedikit berat, 2 kali lebih berat daripada telefon pintar biasa.

4. Perisian yang sentiasa ditambah baik

Ia juga ada menggunakan OS Android (pada model Vertu Ti dan ke-atas, bermula pada 2013) dengan kemas kini terbaru dengan segera.

Telefon mereka juga dikatakan mempunyai beberapa ciri khas yang menjadikan Android berfungsi dengan lebih pantas, dan efisien serta memberikan anda ciri keselamatan terkini dan kelebihan eksklusif Vertu yang lain.

Untuk makluman, Constellation Quest dari Vertu adalah telefon pintar mereka yang pertama, yang dilengkapi dengan papan kekunci QWERTY penuh yang terbuat dari kunci terpahat dengan ‘sapphire’. Telefon model itu diumumkan pada bulan Oktober 2010, ianya serupa (perisian) dengan Nokia E72 dan menjalankan sistem operasi Symbian S60.

5. Audio dari Dolby yang luar biasa:

Mereka meletakkan dua pembesar suara Stereo menghadap ke hadapan – di bahagian atas dan bawah telefon. Bunyi yang datang dari rekaan Dolby Digital Plus terbaru dari pembesar suara mereka terasa seperti anda berada di hadapan punca bunyi (bercakap secara langsung atau dalam konsert secara langsung).

Mikrofon memberikan pembatalan bunyi (voice cancellation) yang sangat baik. Nada dering berkualiti mereka digubah secara eksklusif oleh London Orchestra. Oleh sedemikian, anda tidak menjumpai nada dering unik anda dengan yang lain.

Saya rasa ni antara ciri eksklusif yang hebat. Belum pernah lagi dalam drama TV3 yang watak-watak seperti Tan Sri atau anak VIP yang mampu menggunakan telefon Vertu, asyik la bunyi nada-dering iPhone… kata ada projek berjumlah 60 bilion yang dibuat secara rundingan terus, dengan jumlah pekerja ratusan ribu, takkan-lah telefon Vertu tak mampu beli… kan?

6. Kamera Hebat:

Vertu telah memasang kamera Hasselblad ke dalam telefonnya. Hasselblad adalah jenama fotografi Profesional yang paling terkenal di dunia. Sukar untuk anda menemui cacat cela pada karya Fotografi mereka.

7. Sokongan SIM satu dunia:

“Apa yang istimewa dari SIM khas Vertu?”

Jawapannya adalah, setiap telefon bimbit menyokongnya.

Tidak seperti telefon biasa, Vertu menyokong hampir semua jalur GSM di dunia. Oleh itu, jika anda pergi ke mana-mana negara dan anda boleh terus menggunakan kad SIM yang ada pada negara tersebut, tidak perlu menukar telefon.

Ini menjadikannya Vertu sememangnya telefon untuk pengembara.

8. Paparan yang luar biasa:

Ia mempunyai paparan WQHD AMOLED. Dengan PPI 530+ yang mengagumkan, anda dapat melihat huruf, gambar dengan ketepatan yang sempurna. Paparannya mempunyai kaca tahan calar yang melindunginya.

9. Kesinambungan Tanpa Wayar Yang Terpantas:

Vertu memasang versi terbaru Bluetooth, Wi-Fi dan NFC. Ini memberikan kelajuan untuk pemindahan data dan muat turun yang paling pantas. Ciri NFC membolehkan pengguna membuat transaksi selamat dan membenarkan masuk ke tempat persendirian mereka untuk sebarang urusan peribadi.

10. Penyulitan terkuat:

Dalam soal privasi, anda boleh yakin dengan Vertu.

Syarikat ini menyediakan Enkripsi End-to-End yang tinggi pada semua panggilan, mesej, dan e-mel anda yang dikuasakan oleh ‘Silent Circle’. Kecuali anda berkongsi data anda, tidak ada yang akan mengetahui apa yang ada di telefon anda.Syarikat Silent Circle adalah antara syarikat terulung dalam penyedia keselamatan persisian, 10 kali lebih hebat dari Blackberry!

11. Ciri Concierge 24/7: (Ciri paling menarik)

Jika anda pernah melihat telefon Vertu, anda akan perasan ada butang warna merah yang dipanggil Ruby Stone di sebelahnya.

Apabila anda menekannya, anda akan disambungkan ke perkhidmatan concierge eksklusif Vertu. Ia seperti pembantu peribadi anda yang sebenar, tidak seperti Siri dan Alexa.

Anda masih akan mempunyai Pembantu Google, seperti Android. Terdapat kakitangan yang berdedikasi menunggu panggilan anda. Anda boleh menyelesaikan perkara anda oleh mereka. Tahun pertama concierge adalah percuma, tetapi kemudian, anda perlu membayar sebanyak USD3,000 setahun, lebih kurang 2/3 iPhone!

Anda boleh meminta mereka untuk memesan meja restoran untuk anda, memesan barang makanan, barang dan perkhidmatan ke rumah anda, dapatkan maklumat tertentu, pesan tiket untuk perjalanan, filem, konsert, rancangann khas dan acara, dan banyak lagi!

Anda diberi akses VIP ke pelbagai kelab sekiranya anda memiliki Vertu. Anda dilayan dengan penuh hormat oleh eksekutif penjagaan pelanggan Vertu Concierge. Pertuturan mereka juga sangat sopan dan profesional.

Terdapat satu kejadian ketika seorang lelaki meminta mereka menempah meja restoran pada pukul 11:00 pagi. Tetapi restoran biasanya dibuka pada pukul 12:00 pada waktu tengahari dan apa yang terjadi adalah Vertu Concierge berjaya meyakinkan restoran untuk memaksa mereka membuka restoran pada jam 11:00 pagi, eksklusif untuk pelanggan itu.
Vertu, sebagai salah satu pembuat telefon bimbit termahal, saya merasakan Vertu mumngkin perlu mempunyai OS sendiri, seperti iOS, Windows atau OS Harmony terkini. Namun, ciri-ciri yang diberikannya kepada para pelanggannya hebat dan tiada tandingannya.

Pramutamu Vertu (Vertu Conciege) adalah ciri pembunuh yang tidak pernah disediakan, atau mungkin juga disediakan oleh pengilang lain!

Vertu sememangnya sahabat baik orang kaya.

Adakah semua yang Vertu ada itu berbaloi dengan harga USD6,000 – USD20,000?

Mungkin ya. Mungkin tidak. Itu bergantung pada keputusan dan penggunaan anda.


Konsep Dalam Pengembaraan Masa

Sekiranya anda merupakan seorang penggemar filem sains fiksyen, anda pastinya pernah berjumpa dengan filem-filem yang meneroka aspek pengembaraan masa. Filem yang mengambil tema pengembaraan masa ini selalunya akan memaparkan tema berat dan ‘mind-blown’, kerana banyak plot yang boleh diubah dan diputar ke arah penamat yang tidak terduga. Di dalam artikel ini, penulis akan membentangkan aspek dan konsep dalam pengembaraan masa yang menjadi tema dalam kebanyakan filem sains fiksyen moden.

Sebab dan Akibat

Perkara pertama yang perlu kita fahami berkenaan masa adalah: Masa membentuk satu rantaian yang diberi nama sebab dan akibat. Rantaian ini berlaku kerana urutan masa yang bergerak dalam satu arah, iaitu dari masa lalu, masa sekarang dan sentiasa akan bergerak ke arah masa hadapan. Hal ini yang sering diberi nama anak panah masa (Arrow of Time) dalam Fizik merupakan manifestasi daripada Hukum Termodinamik yang kedua, berkenaan dengan apa yang disebut sebagai Entropi.

Maka, menurut hukum fizik, masa itu akan sentiasa bergerak dalam satu arah, iaitu dari masa lampau, masa sekarang dan sentiasa menuju ke masa hadapan. Justeru, apabila kita membicarakan tentang sebab-akibat, kita selalunya akan membicarakan mengenai sebab kenapa sesuatu peristiwa itu berlaku, sebelum kita pergi kepada akibatnya yang lebih khusus.

Sebagai contoh mudah, katakan situasi yang kita hadapi adalah adalah kita sedang makan. Maka, dalam perbincangan sebab dan akibat, kita akan dapati bahawa sebab kita makan itu adalah kerana kita sedang kelaparan. Maka akibat daripada kita sedang makan itu pula adalah, kita akan menjadi kenyang. Ini adalah contoh mudah yang penulis berikan untuk pemahaman pembaca.

Merujuk pula kepada filem dengan konsep pengembaraan masa, kita akan dapati bahawa apabila berlakunya pengembaraan masa, tidak kiralah pengembaraan ke masa hadapan atau ke masa lampau, akan berlaku paradoks di dalam prinsip kesan-akibat ini.

Mengambil contoh filem Terminator, kita mampu lihat bahawa di dalam Terminator pertama, Arnold Schwarzenegger telah di hantar ke masa lampau untuk membunuh Sarah Connor, kerana anaknya akan menjadi perwira yang menyelamatkan manusia ketika perang manusia-mesin berlaku. Maka di sini, kita boleh lihat sebab pengembaraan masa itu berlaku adalah kerana Terminator ingin membunuh sang anak, dan akibatnya adalah mereka (cyborg) memenangi perang ke atas manusia.

Namun begitu, apabila berlakunya perubahan ke dalam sejarah manusia, maka perkara ini akan menghasilkan satu ripple effect yang akan mengubah apa yang disebut sebagai timeline dalam sesebuah cerita. Kebiasaannya, penulis fiksyen akan bermain dengan beberapa peraturan terhadap timeline cerita, sepertimana yang penulis akan terangkan di bawah.

Konsep Pertama: Timeline yang Tak Berubah.

Konsep timeline yang tidak berubah ini lebih mudah sekiranya kita bicarakan dalam bentuk kesan-akibat yang konsisten dan pengembara masa selalunya telahpun termaktub dalam sejarah timeline tersebut. sebagai contoh, sekiranya kita pergi mengembara ke masa lampau untuk membunuh Adolf Hitler, dan pada masa yang sama, disebabkan kita tidak mahu ibu bapa Hitler merasa sedih dengan kehilangan anak mereka, kita menggantikan Hitler dengan seorang bayi baru.

Apabila kita kembali ke zaman kita, kita akan dapati bahawa Hitler masih lagi telah membunuh bangsa Yahudi dan Perang Dunia kedua masih lagi berlaku. Ini menandakan bahawa anak yang telah kita tukar tadi telahpun menjadi Hitler dan perkara yang sama masih terjadi, dengan rantaian sebab-akibat kita masih lagi berlaku dalam perkadaran serupa. Perkara ini juga disebut sebagai Novikov self-consistency principle, di mana Igor Novikov cuba menyelesaikan paradoks yang terjadi dalam pengembaraan masa dengan cara membentuk satu rantaian sebab-akibat yang tertutup (closed loop).

Penulis selalunya cenderung untuk menggunakan terma “Ini adalah bentuk Qada’ dan Qadar yang tidak dapat diubah” apabila menonton filem-filem yang menggunapakai tema timeline tidak berubah ini. Antara contoh filem yang penulis syorkan adalah filem Predestination, di mana ia bermain dengan satu putaran sebab-akibat yang sentiasa berulang.

Konsep Kedua: Timeline yang Dinamik

Di dalam konsep pengembaraan masa yang dinamik, apabila berlakunya pengembaraan masa, maka kita akan dapati rantaian kesan-akibat akan terputus, dengan setiap kesan akan membawa kepada akibat yang baru dan timeline yang baru. Sebagai contoh di dalam filem Edge of Tomorrow, watak Tom Cruise merupakan watak yang mampu menyelinap di sebalik setiap kematian yang beliau hadapi, di mana masa akan ditetapkan semula kepada waktu dia mula-mula sampai ke kem askar di Heathrow. Setiap keputusan yang dibuat oleh Tom Cruise kemudiannya dilihat akan sentiasa merubah perjalanan perang tentera Amerika menentang alien tersebut, dengan kemenangan mutlak pastinya menjadi milik Tom Cruise dan Amerika pada akhirnya.

Satu lagi filem yang masuk ke senarai filem pengembaraan masa yang mempunyai timeline dinamik adalah filem ‘About Time’, sebuah filem romantis lakonan Domhnall Gleeson dan Rachel McAdams. Di dalam filem ini, watak Gleeson, Tim mampu mengawal masa dengan beberapa keadaan tertentu (kena pergi ke dalam tempat yang gelap). Di dalam filem ini, Tim telah pergi ke satu blind date dan berkenalan dengan Mary (lakonan Rachel McAdams), dan selepas perkenalan ini, mereka mula menjadi rapat. Namun pada masa yang sama, Tim telah memungkiri janjinya terhadap seorang kawannya yang lain yang bernama Harry yang kecewa kerana pementasan teater beliau tidak berjaya.

Dalam usaha Tim untuk membantu Harry, dia juga telah meninggalkan temujanji beliau bersama Mary, kerana temujanjinya bersama Mary berlaku serentak dengan persembahan teater Harry. Maka pada masa itu, satu timeline baru telah terbentuk di mana Tim perlu berusaha untuk mencari Mary berdasarkan klu yang dia ada daripada temujanji asal di timeline yang pertama.

Antara konsep alternate timeline yang penulis sarankan untuk ditonton adalah The Flashpoint Paradox, untuk melihat kesan yang terjadi akibat perubahan sebab-akibat yang kecil.

Konsep Ketiga: Multiverse

Konsep Multiverse merupakan salah satu konsep yang semakin mendapat sambutan dalam kalangan penulis fiksyen dunia. Di dalam konsep multiverse, terdapat pelbagai alam yang bergerak dengan pelbagai kemungkinan dan kebarangkalian yang berbeza. Sebagai contoh, sewaktu kecil dulu kita adalah seorang yang pemalas, dan sekarang apabila kita telah tua, kita dapati bahawa kita terperangkap dalam hidup yang susah, maka andaikata kita ditakdirkan untuk mengembara ke masa lampau dan berinteraksi dengan diri kita sewaktu kita masih kecil, kita menyuruh diri kita untuk rajin belajar dan berusaha bersungguh-sungguh, maka kita akan mengubah sejarah (sama seperti timeline dinamik) namun apabila kita kembali ke zaman kita, kita masih lagi akan hidup dalam kesusahan. Hal ini kerana kita telah membantu diri kita sewaktu kecil untuk menjadi berjaya, namun diri kita yang berjaya itu kini wujud di satu dunia lain yang selari dengan dunia kita. Hal ini adalah apa yang kita panggil sebagai konsep pelbagai dunia (multiverse).

Mungkin menarik untuk penulis huraikan bahawa pada zaman sekarang, ramai penulis fiksyen yang menggabungkan elemen multiverse dengan elemen timeline dinamik di mana apabila berlakunya pengembaraan masa, setiap kebarangkalian yang terhasil akibat dari perubahan timeline itu akan membawa kepada kelahiran universe-universe baharu dengan alternating timeline, dengan setiap universe itu terasing antara satu sama lain. Kebanyakan penulis fiksyen membenarkan interaksi antara multiverse ini, sebagai contoh drama Flash dengan watak Wells dibawa dari pelbagai universe yang berbeza.

Konsep Multiverse ini juga ada diterangkan secara lebih terperinci di dalam filem Coherence di mana kesemua alam multiverse tersebut ‘bertemu’ dalam satu malam dan banyak perkara-perkara aneh yang berlaku pada malam itu.


Memakan Cendawan Boleh Mengurangkan Risiko Despresi?

Baru-baru ini terdapat kajian berskala besar menunjukkan bahawa mereka yang memakan cendawan mengalami kekurangan risiko untuk mengalami despresi. Hubungan kedua-duanya tidak jelas dan penulis kajian cuma menyatakan bahawa data yang diperoleh harus diteliti dengan baik. Mungkin juga memakan cendawan tidak mendatangkan hasil yang diinginkan.

Namun begitu, kajian pemerhatian ini adalah yang terbesar yang pernah dilakukan bagi mengaitkan pemakanan cendawan dan despresi. Ini juga termasuk data berkenaan diet dan kesihatan mental dari lebih 24,000 orang warga AS yang diperoleh sejak tahun 2005 hingga 2016.

Kajian ini tidak nyatakan spesis cendawan yang berfungsi sedemikian, namun menurut ujian klinikal spesis cendawan Lion’s Mane (Hericium erinaceus) adalah cendawan tersebut. Kata saintis kesihatan dari Pennsylvania State University bernama Joshua Muscat, kajian ini akan menambahkan manfaat yang baik dalam memakan cendawan.

Spesis cendawan butang putih (Agaricus bisporus) adalah sejenis cendawan yang biasa dimakan oleh warga AS. Cendawan ini banyak dengan potassium yang dikatakan membantu kurangkan kegusaran. Cendawan lain yang boleh dimakan seperti Lion’s Mane memberikan manfaat dalam kesihatan otak, anti-keradangan, dan juga dikatakan mampu kurangkan despresi.

Tetapi kajian sains nutrisi adalah sulit untuk membuktikan kemampuan cendawan ini. Cendawan mempunyai banyak jenis vitamin, mineral, dan anti-oksidan yang mungkin mempunyai anti-despresi. Kajian lanjut harus dijalankan lebih teliti untuk membuktikannya melalui kajian molekul, klinikal, dan pola kesihatan.

Walau begitu, terdapat jenis anti-oksidan yang kuat bernama ergothioneine yang saintis perlu peka dalam kajian cendawan ini. Manusia hanya dapatkannya melalui diet dan cendawan mempunyai kandungan jenis anti-oksidan yang tinggi berbanding makanan segar lain.

Dalam kajian ke atas modul haiwan, anti-oksidan ditemui dalam menyeberang dinding saluran darah yang memisahkan otak dari bahagian tubuh lain. Dari sini, saintis andaikan bahawa ergothioneine mempunyai beberapa kesan ke atas kesihatan neuron.

Anti-oksidan ini juga berperanan penting dalam kesihatan usus, di mana neuronnya memberi kesan kepada mood seseorang. Adakah anti-oksidan ini memberikan kesan ke atas manusia, saintis masih mengkajinya dengan lanjut.

Menurut ahli epidemiologi (mengkaji penyakit) bernama Djibril Ba, cendawan mempunyai kandungan amino asid ergothioneine yange tinggi, sejenis anti-keradangan yang tidak dapat dihasilkan menjadi buatan manusia. Kandungan yang tinggi ini mampu kurangkan stress, sekaligus dapat kurangkan simptom despresi.

Namun, ini hanyalah andaian yang menyakinkan. Kajian lanjut diperlukan untuk mengkaji beberapa spesis cendawan yang berpotensi memberikan manfaat kesihatan kepada manusia.

Berbalik kepada kajian AS dari US National Health and Nutrition Examination Survey, pengkaji bertanya kepada para peserta berapa kali mereka memakan cendawan dalam 2 hari. Kemudian tahap despresi mereka diukur menggunakan borang pertanyaan kesihatan pesakit.

Perkaitan pemakanan cendawan dengan despresi mungkin dipengaruhi oleh faktor-faktor lain seperti status sosial, ekonomi, risiko gaya hidup, kesihatan, dan penggunaan ubat-ubatan. Tambahan lagi, tidak semua orang mampu memakan cendawan. Ada yang alergik dan juga mereka yang berstatus rendah tidak mampu membeli cendawan. Keputusan nampak jelas jika kajian ini tumpukan perbandingan peserta yang memakan dan tidak memakan cendawan.

Dalam kajian ini, peserta yang kuat memakan cendawan tidak merasa apa-apa faedahnya. Pengkaji kemudian memberikan peserta hidangan cendawan dalam sehari dan seorang lain peserta diberikan hidangan warna merah atau daging juga dalam sehari. Keputusannya, keadaan kedua-dua peserta adalah normal, tidak menunjukkan tanda-tanda yang diingini.

Dari kajian ini jelas menunjukkan bahawa saintis masih tidak dapat temui perkaitan antara cendawan dan kesihatan mental. Tetapi ia berbaloi untuk melakukan kajian lanjut demi membuktikan bahawa kandungan dalam cendawan mampu membantu dalam kesihatan mental.

RUJUKAN:

Cassella, Carly. 1 January 2022. There’s Something About Eating Mushrooms That Seems to Lower Depression Risk. Science Alert.


Kenapa Kita Asyik Lupa Kereta Parking Kat Mana?

Teknologi moden telah membawa masalah baru yang tidak pernah difikirkan nenek moyang sekitar 100 hingga 200 tahun lalu. Sekarang ini semua orang yang bekerja boleh mencapai kemampuan untuk memiliki sebuah kereta.

Sama ada secara baru atau terpakai, itu tidak mengubahkan realiti. Pihak perancang bandar pun membangunkan tempat letak kereta bertingkat-tingkat, selalunya berhubung dengan sebuah kompleks pasaraya.

Selalunya pemilik bangunan yang membuat tempat parkir ini.

Dan apa yang jadi? Orang kerap lupa tempat letak kereta. Kalau tempat kecil seperti TESCO (yang sekarang menjadi Lotus), tiada masalah sangat.

Tetapi jika tempat besar seperti Queensbay Mall, siap ada bahagian-bahagian sendiri – boleh pening kepala dan lenguh kaki juga cari.

Memahami Secara Saintifik

Terlupa tempat parkir kereta bukan sama sekali satu simtom nyanyuk. Tetapi ada perkara yang wajib ditekankan di sini. Manusia memang sangat biasa jika kadangkala terlupa tempat letak kereta.

Contohnya, bukan selalu seseorang pergi ke pusat beli belah mega. Jadi ruang memori seseorang mungkin agak lemah.

Yang menjadi masalah adalah jika seorang pekerja yang selalu letak kereta di ruangan sama asyik lupa tempat parkir (Macdonald-Smith, 2017).

Kajian sains mendapati perempuan mempunyai ruangan memori lebih lemah untuk dibandingkan dengan lelaki (Fernandez-Baizan, et al., 2019).

Ruang memori biasanya merakam sesuatu maklumat jangka pendek (STM) dan jangka panjang (LTM).

Topik ini jelas sekali ialah satu masalah STM, yang mana sistem ingatan perlu menyimpan satu maklumat secara sementara. Ia dalam sifat sementara kerana tiada siapa akan fikir balik tentang tempat parkir selepas keluar.

Otak Merentas Masa Untuk Ingat Balik

Selepas berjam-jam membeli-belah, memang logiklah jika seseorang terlupa tempat letak kereta. Kerana sepanjang masa berada dalam laluan jalan kaki penuh dengan aktiviti orang ramai serta lampu yang cerah.

Tumpuan juga kerap beralih daripada satu tempat ke satu tempat yang biasanya mempunyai dua perkara berlainan pada setiap masa.

Contohnya, 10 tapak selepas pusat komputer ialah kedai penjagaan kulit. 10 tapak lagi sampai pula di pengurup matawang berlesen. Kemudian ada kedai emas, ruangan makan dan tempat hiburan.

Jadi dalam 50 tapak saja, ada lima jenis perniagaan berlainan. Belum lagi masuk dalam pusat beli-belah dan memborong banyak barang di rak berlainan dan beratur pula di kaunter. Jadi sangat logik jika asyik lupa dalam keadaan STM.

Ada banyak perkara remeh lain yang mungkin otak sudah terlupa. Contohnya, seseorang mudah ingat makanan dijamah… tetapi jika ditanya warna pinggan, boleh tergagap dibuatnya.

Maka untuk mengingati semula, otak perlu merentasi masa berdasarkan maklumat yang disimpan.

Sebuah kajian dijalankan Universiti Northwestern mengesahkan bahawa kaedah “time travel” sebenarnya bantu menguatkan daya ingatan otak (Northwestern University, 2021). Kaedah mereka sangatlah mudah.

Peserta kajian perlu menonton beberapa klip video. Kemudian, mereka akan disoal berdasarkan kandungan ditonton. Dengan cara ini, penyelidik mengenal pasti kaedah stimulasi otak (yang mula ingat balik apabila ditanya soalan).

Itulah apa yang berlaku, ketika seseorang terhenti sejenak untuk fikir: “eh, mana aku letak kereta?”

Aplikasi Yang Membantu

Kaedah rentasan masa kadangkala tidak membantu semua, terutamanya golongan menghadapi isu LTM. Teknologi sekali lagi menjadi penyelamat.

Hari ini hampir semua orang yang mampu memandu juga berkemampuan memiliki sebuah telefon pintar.

Kemajuan sistem operasi juga membolehkan telefon-telefon pintar simpan aplikasi pembantu digital yang boleh menanda kawasan letak kereta tanpa perlu mempunyai aplikasi tersendiri.

Dengan hanya menggunakan Google Maps, sistem Android atau iOS memacakkan bendera biru di tempat letak kereta yang kemudian menjadi tanda destinasi apabila pengguna cari kereta (The Star, 2020).

Kalau itu pun lupa, maknanya kaedah manual saja boleh membantu. Cuma kewujudan aplikasi sebegini bakal menguji ingatan orang ramai lagi. Cuba bayangkan jika terlupa simpan lokasi letak kereta di Google Maps.

Bukan mudah untuk cari balik… terutamanya dengan minda yang selama ini sangat selesa dengan pembantu digital.

RUJUKAN:

Fernandes-Baizan, C., et al. (2019). Spatial memory in young adults: Gender differences in egocentric and allocentric performance. Behavioural Brain Research. 359: 649-700.

Macdonald-Smith, F. (2017, Mac 12). Did you forget where you parked the car? The Week.

Northwestern University. (2021, Februari 4). ‘Where did I park my car?’ Brain stimulation improves mental time travel. Science Daily.

The Star. (2020, Ogos 23). ‘Here’s where I parked.’ Your phone can already help find your


Tutorial Cara Buat Mumia

Ada definisi khas yang membezakan antara may.at dan mumia. Bukan semua may.at ialah mumia. Tetapi semua mumia ialah may.at.

Kerana mumia merupakan may.at manusia atau bang.kai haiwan yang diawet secara sengaja atau tidak sengaja menggunakan sesuatu perkara.

Contohnya, bahan kimia, sejuk melampau atau tiada udara boleh mengawet sesuatu may.at atau bang.kai supaya tidak rep.ut dengan teruk.

Walau bagaimanapun, hanya may.at yang diawet sebelum tahun 1615 sahaja akan diiktiraf sebagai mumia.

Tamadun paling popular yang mensensasikan mumia tentu sekali Mesir Purba. Peradaban ini mempunyai agama dan budaya yang berpegang pada mumiafikasi sebagai sebahagian daripada cara hidup selepas ma.ti.

Mumia tidak mengenal usia. Sesiapa saja boleh dimumiakan, tidak kira warga emas paling tua sejarah atau janin belum cukup sifat. Seorang wanita mengalami kegµgµran kandungan, mungkin kehamilan 18 minggu sahaja.

Janin itu dimumiakan (Zolfagharifard, 2016), secara langsung menunjuk bagaimana Mesir Purba menghargainya.

Bukan manusia sahaja yang dimumiakan. Lebih daripada sejuta mumia haiwan telah dimuntahkan pakar arkeologi – sebahagian besar daripadanya ialah kucing dan burung sekendi.

Prosesnya sudah ditenggelamkan akibat pengaruh agama-agama moden seperti Islam. Jadi mumiafikasi tinggal dalam lebaran sejarah Republik Mesir, tiada kena mengena dengan budaya semasa. Tetapi ini tidak bermakna prosesnya harus dilupakan begitu sahaja.

Kerana ilmu pengetahuan tentang mumiafikasi boleh bantu menambahkan ilmu pengetahuan bagi bidang sejarah. Jadi persoalan paling besar – bagaimana may.at menjadi mumia?

Panduan Pembuatan Mumia

Ahli-ahli arkeologi jarang menemui apa-apa catatan yang menerangkan prosedur mumiafikasi. Sebab itu mereka selama ini menerangkan prosesnya mengikut imbasan saintifik, setelah melihat teknik pengendalian kulit dan organ.

Antara punca kenapa sumber bacaan terlalu berkurangan adalah kerana ilmu ini diajar secara praktikal. Pelajar perlu mendengar setiap kata-kata tuan guru ketika mempelajari ilmu ini.

Pendidikan secara lisan hanya mampu bertahan selagi mana ilmu sedemikian relevan. Kemungkinan juga bukan semua tuan guru dan pelajar mampu menulis.

Kerana kadar celik huruf berada dalam lingkungan 1 hingga enam peratus daripada jumlah populasi (Zinn, 2013).

Sehingga hari ini hanya dua catatan sahaja ditemui pakar arkeologi. Salah satu catatan ialah seeping kertas tebal (papyrus) yang mempunyai panjang 600 sentimeter daripada zaman 1450 S.M.

Penulis purba mengajar teknik rawatan herba untuk masalah kulit. Terdapat satu bahagian yang dikhaskan untuk menceritakan prosedur mumiafikasi. Kiranya catatan 3,500 tahun ini ialah panduan mumiafikasi yang mengulas dengan butiran sangat terperinci.

Kalau tengok dalam filem, proses mumiafikasi nampak macam sejam dua sahaja. Habis lama pun mungkin sehari, kemudian terus disimpan.

Kalau lama barangkali sebab mumia perlu dibawa jauh untuk memelihara negara daripada sumpahan. Tetapi menurut penulis ini, mumiafikasi memakan masa selama 70 hari. Dalam 35 hari pertama, may.at akan dikeringkan – disambung pula dengan pengkafanan yang juga memerlukan masa 35 hari.

Pertama sekali, may.at perlu disucikan dulu. Semua organ utama perlu dibuang daripada badan.

Teknik ini tidak diguna pakai kepada semua may.at, kerana pakar arkeologi pernah menemu beberapa mumia yang masih berorgan (Funnell, 2020).

Namun ini mungkin berlaku secara tidak sengaja, kerana bahagian otak didapati sudah kecut tetapi tidak dicairkan keluar melalui hidung. Mengikut piawaian mumiafikasi biasa, otak akan dicairkan keluar – dan mata akan dibuang.

Sebab itulah dalam The Mummy (1999), Imhotep hidup semula tanpa mata (tetapi pelik selepas dapat mata, boleh pula faham bahasa Ibrani padahal tiada otak).

Selepas organ dibuang, may.at akan disalut garam natron di bahagian luar dan dalam. 35 hari kemudian, proses pengkafanan akan bermula. Mumia akan disalut dengan bahan pewangi sebelum dibalut rapi.

Pada hari ke-68, mumia akan disimpan dalam sebuah ker.anda untuk disembah supaya roh akan tenteram sepanjang masa.

Apa yang menarik ialah, penulis menerangkan bagaimana muka diawet supaya tidak rosak. Beberapa tumbuh-tumbuhan digunakan sebagai bahan pengawet, yang bertindak sebagai pembµnµh kuman.

RUJUKAN:

Funnell, R. (2020, November 11). New scans of Ancient Egyptian mummies reveal brain and other organs inside. IFL Science.

Zinn, K. (2013). Literacy, Pharaonic Egypt. The Encyclopedia of Ancient History.

Zolfagharifard, E. (2016, Mei 11). The world’s youngest mummy: Incredibly well-preserved foetus reveals how ancient Egyptians dealt with (ditapiskan). Daily Mail.


Jurutera Wanita Ini Selamatkan Angkasawan NASA Dari Mati

Takdir memang berpihak pada Amerika Syarikat dalam perlumbaan ke Bulan. Pentadbiran negara tersebut memanggil ribuan pemikir cerdik pandai untuk memangkinkan sebuah teknologi lengkap.

Mereka menyelesaikan beberapa misi penting sebelum kejar menara gading yang dijayakan Neil Armstrong, Buzz Aldrin dan Michael Collins… atau senang, Apollo 11.

Meskipun segelintir tidak percaya, mereka hanyalah minoriti kecil yang tidak boleh terima kenyataan. Mereka bertanya, “kalau betul berjaya, kenapa tidak pergi lagi?”

Sebenarnya NASA menghantar enam Apollo ke langit untuk mendarat di Bulan. Yang percaya pada fakta pula tahu nasib menimpa Apollo 13. Tetapi mereka mungkin tidak tahu tentang peranan seorang wanita besi bernama Judith Love Cohen.

Sejak di bangku sekolah lagi, Judith sudah cekap dalam bab matematik. Terlalu cekap, sampai kawan-kawan sekelas akan membayar Judith untuk buat kerja sekolah. Bakat ini menjadi kuda tunggangan. Judith menceburi bidang kejuruteraan dalam Kolej Brooklyn.

Sementara masih belajar, beliau masuk kerja sebagai jurutera bersama North American Aviation.

NASA Hampir Pengsan

Apollo 13 berada 330,000 kilometer dari Bumi apabila semua anak kapal terdengar bunyi let.upan sangat kuat daripada luar, yang diikuti dengan gangguan elektrik pada sistem kapal. Mereka sangka kapal terlαηggαr sebutir batu angkasa.

Tetapi oksigen dalam Tangki 1 sedang menurun begitu mendadak. Dan Tangki 2 pula sudah kosong. Dan di luar tingkap kapal, mereka ternampak semburan bahan seakan-akan gas (Houston, et al., 2015)… baru semua sedar, mereka ada masalah sangat besar.

Selepas mengenal pasti masalah, NASA tahu yang Apollo 13 takkan mendarat di Bulan. Semua anak kapal pun akur, kerana Apollo 13 tidak cukup bekalan untuk mendarat… apatah lagi pulang. Jadi NASA menggembleng tenaga untuk memastikan semua anak kapal dibawa pulang.

Sistem Yang Menyelamatkan Tiga Nyαwα

Judith Cohen menamatkan pengajiannya pada tahun 1957 dan terus bekerja dengan pihak Space Technology Laboratories (STL). Untuk menjayakan misi Apollo, pentadbiran NASA mendapatkan khidmat STL. Jadi Judith pun diserap masuk dalam misi kebangsaan ini, kerana pihak STL diupah untuk merapikan sistem penerbangan misi Apollo.

Mereka membangunkan Sistem Abort-Guidance (AGS), yakni program komputer khas untuk operasi manual.

Dalam misi Apollo 11 (Neil Armstrong dan Buzz Aldrin), AGS digunakan untuk keluar daripada Bulan. Peranannya penting, cuma kecil kerana wujud sebagai alternatif kalau apa-apa terjadi. Tetapi untuk misi Apollo 13, semua bergantung pada AGS.

Kerana kes Apollo 13 bukan setakat “apa-apa”. Masalah sudah besar. Bekalan elektrik tidak cukup untuk menghidupkan kapal utama (service module). Jadi angkasawan terpaksa jimat elektrik dan pulang ke Bumi dalam kapal pendarat Bulan (lunar module).

Kapal pendarat menggunakan AGS. Jadi tanpa AGS yang dibina Judith, Apollo 13 takkan boleh terbang balik ke Bumi (Smith, 2019).

Cerita ini mungkin nampak remeh. Seorang wanita yang berjaya. Apa yang peliknya? Pelik untuk zaman 1960-an. 99.5 peratus jurutera di bawah payung NASA pada masa itu adalah lelaki. Bermakna tidak sampai 0.5 peratus adalah perempuan.

Dalam kalangan 0.5 peratus ini, seorang sahaja yang hamil. Dan orang itu adalah Judith Cohen. Pihak NASA ada masalah teknikal ketika beliau sedang bersalin (masih “contraction”). Di antara dua “contraction”, Judith cuba menyelesaikan masalah ini… buat kiraan-kiraan penting demi misi Apollo. Dan anak itu adalah Jack Black.

RUJUKAN:

Houston, R., et al. (2015). Go, Flight! The Unsung Heroes of Mission Control, 1965-1992. University of Nebraska Press.

Smith, K. (2019, Julai 19). The women who helped make Apollo 11’s giant leap for mankind. Forbes.


Pengorbanan Nabi Ismail A.S Dan Penempatan Manusia Pertama Di Mekah

Dalam episod artikel Siri Kota Para Nabi sebelumnya, kita telah mengupas kisah perjalanan sejarah Nabi Ibrahim a.s dan Nabi Ishak a.s yang mana kedua orang utusan Allah swt ini mempunyai hubungan kerabat iaitu hubungan anak dengan bapa. Bagaimana pula dengan kisah sejarah tentang anak sulung Nabi Ibrahim a.s bersama Siti Hajar iaitu Nabi Ismail a.s?

LEMBAH BAKKAH: PERTEMUAN DAN PERPISAHAN KERANA TUHAN

Dalam kepercayaan agama Islam, baginda dikenali sebagai Nabi Ismail a.s, dalam agama Yahudi dan Kristian baginda dikenali sebagai Prophet Ishmael. Baginda dikatakan lahir di kota Tel Rumeida, al-Khalil (nama lama daerah Hebron). Tahun kelahiran Nabi Ismail a.s masih belum dipastikan.

Allah swt menurunkan wahyu kepada Nabi Ibrahim a.s untuk membawa isteri keduanya, Siti Hajar dan anak pertama dari perkahwinan mereka, Nabi Ismail a.s ke sebuah lembah yang tandus di semenanjung Arab iaitu lembah Bakkah.

Lembah Bakkah merupakan nama lama atau nama kuno bagi kota Mekah. Bakkah dari bahasa Arab yang membawa maksud bersaing. Di dalam al-Quran, surah Ali Imran ayat 96 juga Allah swt menyatakan nama Bakkah:

“Sesungguhnya rumah pertama yang dibangunkan untuk manusia, ialah yang di Bakkah yang diberkahi dan menjadi petunjuk bagi seluruh alam”.

Sebahagian para ulama mempunyai pendapat masing-masing berkaitan nama Bakkah. Ada yang menyatakan Bakkah hanya termaktub ke atas kawasan yang dibangunkan Baitullah dan Mekah itu adalah seluruh kawasan georgrafinya.

Ada pula yang menyatakan Bakkah dan Mekah adalah sama pengertiannya. Tidak salah menyebutkan antara Bakkah dan Mekah. Ibnu Manzur dalam kitabnya, Lisan al-Arabi menyatakan Bakkah membawa maksud ‘dikelilingi dua buah gunung’ yang mana secara sudut geografinya, kawasan Masjidil Haram dikelilingi oleh gunung-gunung.

Terserah kepada pendapat masing-masing.

Sesampainya di kawasan lembah yang tandus ini, maka Nabi Ibrahim a.s menurunkan Siti Hajar dan bayi Ismail dengan perasaan yang redha kepada Allah swt. Baginda meninggalkan sedikit kurma dan bekalan air minuman kepada mereka berdua.

Ketika Nabi Ibrahim a.s mahu meninggalkan mereka berdua untuk kembali ke kota Tel-Rumeida, al-Khalil (Hebron), Siti Hajar bertanya kepada suaminya mengapa mereka berdua ditinggalkan di sebuah lembah yang kering tanpa penghuni, apalagi kehidupan?

Nabi Ibrahim a.s menjawab, ia adalah perintah dari Allah swt.

Maka, Siti Hajar yang mengetahui ia perintah dari Allah swt, beliau langsung menyanggupinya dan menerima dengan hati yang terbuka.

Apabila Nabi Ibrahim a.s tiba di kawasan bukit Tsaniyah dan sudah tidak kelihatan dua orang sosok yang disayanginya, baginda menadah tangan lalu berdoa kepada Allah swt. Doa Nabi Ibrahim a.s diwahyukan Allah swt di dalam surah Ibrahim ayat 38 yang berbunyi:

“Ya Rabb kami, sesungguhnya aku telah menempatkan sebahagian keturunanku di lembah yang tidak mempunyai tanam-tanaman di dekat rumah Engkau (Baitullah) yang dihormati. Ya Rabb kami (yang demikian itu) agar mereka mendirikan solat, maka jadikanlah hati sebahagian manusia cenderung kepada mereka dan beri rezekilah mereka dari buah-buahan, mudah-mudahan mereka bersyukur.”

Kepanasan lembah Bakkah yang mencapai suhu yang kering yang tinggi menyebabkan bekalan air dan kurma habis dijamah. Susu badan Siti Hajar sudah mengering. Tiada lagi yang mampu diberikan kepada bayi Ismail. Maka, merontalah bayi Ismail kerana kelaparan susu badan seorang ibu.

Siti Hajar buntu mahu melakukan apa. Beliau bangun dan meletakkan Ismail di atas tanah Bakka yang panas berlapikkan kain. Beliau berlari ke sana ke sini mencari sumber air yang mampu diberikan kepada Ismail. Siti Hajar berlari-lari anak dari bukit Safa dan bukit Marwah sebanyak tujuh kali berturut-turut. Jarak antara bukit Safa dan bukit Marwah adalah sekitar 3 km.

Setelah kepenatan berlari dan tidak menemui oasis atau sumber air lainnya, maka Siti Hajar berlari kembali mendapatkan Ismail. Ketika sesampainya di sana, beliau melihat munculnya percikan air dari dalam tanah berdekatan tempat pembaringan Ismail. Tanpa berlengah, Hajar berlari dan mengumpukan pancuran air tersebut sambil menyebut “zam-zam” yang membawa maksud “berkumpullah-berkumpullah“.

Di dalam kisah keluarnya air ini, terdapat dua versi berkaitan keluarnya air zam-zam dari perut bumi Bakkah:

1. Ketika Ismail meronta, tumit kakinya menghentak permukaan tanah lalu keluarnya air mata zam-zam.

2. Datangnya Malaikat Jibril lalu ia menghentakkan hujung sayapnya ke permukaan tanah berdekatan Ismail lalu keluarlah air zam-zam.

Setelah Allah swt mengurniakan sumber mata air di kawasan lembah Bakkah, maka kawasan tersebut secara perlahan-lahan menjadi kawasan yang subur. Haiwan dan burung-burung datang berterbangan memenuhi ruangan langit Bakka.

Kehidupan Siti Hajar dan bayi Ismail diselamatkan Allah swt.

Hari pun berlalu. Mengikut sebuah riwayat, ketika Bani Jurhum melalui kawasan lembah Bakkah, mereka melihat dari kejauhan sekumpulan burung berterbangan di langit menaungi sebuah kawasan. Bagi pengalaman mereka, jikalau burung berterbangan mengelilingi di awan di sesebuah kawasan, pastinya kawasan tersebut mempunyai sumber air. Maka berbondonglah rombongan kabilah Bani Jurhum menuju ke kawasan tersebut dan menemui sebuah telaga yang penuh dengan air yang segar.

Wakil ketua Bani Jurhum menemui pemilik telaga tersebut yang tidak lain tidak bukan adalah Siti Hajar. Mereka meminta izin dari Siti Hajar untuk mengambil sedikit bekalan air dan mendirikan penempatan di sini. Hajar mengizinkan dan sinilah bermulanya penempatan manusia di lembah Bakkah.

Terdapat pelbagai versi cerita. Ada yang menyatakan Nabi Ismail a.s banyak belajar dari pengetahuan tentang kehidupan yang diajarkan oleh bani Jurhum. Nabi Ismail a.s tumbuh besar di lingkungan mereka. Walaupun lembah Bakkah pada waktu tersebut subur, tetapi penduduk Bakkah tidak menanam apa-apa kecuali berburu dan menggembala untuk memenuhi keperluan bekalan makanan mereka.

Dan secara umumnya, kita sudah mengetahui bagaimana perjalanan Nabi Ismail a.s di bumi Bakkah mulai dari proses penyertaannya membina Baitullah bersama bapanya, Nabi Ibrahim a.s sehinggalah ke tahap ujian yang paling besar iaitu penyembelihan. Penyembelihan inilah yang dirayakan oleh umat Islam sebagai Perayaan Hari Raya Aidiladha sempena mengingati pengorbanan dan kepatuhan Nabi Ibrahim a.s dan Nabi Ismail a.s di atas arahan Allah swt. Pembaca boleh membacanya di pautan dibawah.

Babylonia: Kota Kelahiran Bapa Segala Nabi: https://www.thepatriots.asia/babylonia-kota-kelahiran-baginda-nabi-ibrahim-a-s/

Seiring berlalunya zaman, Siti Hajar meninggal dunia di Bakkah ketika Nabi Ismail a.s mencapai umur 19 tahun. Jasadnya dikuburkan berdekatan Baitullah.

BANGSA ARAB MUSTA’RIBA: KETURUNAN NABI ISMAIL A.S.

Di dalam sebuah riwayat, dikisahkan Nabi Ismail a.s berkahwin sebanyak dua kali, yang mana kedua-dua isterinya dari bani Jurhum. Nabi Ibrahim a.s ketika ini datang ke Bakkah untuk menemui Nabi Ismail a.s, tetapi hampa kerana anaknya keluar bepergian/berburu. Kedatangan Nabi Ibrahim a.s disambut oleh isteri pertama Nabi Ismail a.s. Di sinilah, Nabi Ibrahim a.s dilayan buruk. Isteri pertama diceraikan oleh Nabi Ismail a.s kerana akhlaknya yang buruk setelah dinasihati oleh ayahnya, Nabi Ibrahim a.s.

Nabi Ismail a.s berkahwin dengan seorang lagi wanita dari bani Jurhum. Dari isteri keduanya ini lahirlah beberapa orang anak. Anak-anaknya inilah yang bakal melahirkan para keturunan yang menjadi penguasa di semenanjung Arab.

Daripada anak-anaknya yang ramai ini, hanya dikenali tiga orang sahaja iaitu Qayzar, Thabit dan Sabiha. Nabi Ibrahim a.s bukanlah dari bangsa Arab yang tulen, bahkan baginda berasal dari bangsa yang menetap di daerah Tamadun Mesopotamia.

Begitu juga dengan Nabi Ismail a.s. Keturunan Nabi Ismail a.s dipanggil sebagai bangsa Arab Musta’riba (campuran) melalui perkahwinan. Bani Jurhum merupakan kelompok bangsa Arab Aribah (tulen). Apabila Nabi Ismail a.s berkahwin dengan bangsa Arab Aribah, maka lahirlah bangsa Arab Musta’ribah.

Untuk bacaan lanjut mengenai pembahagian bangsa Arab, pembaca boleh merujuk bacaan di pautan ini.

Bangsa Arab dan Quraisy: https://www.thepatriots.asia/bangsa-arab-dan-quraisy/

Ketika Nabi Ismail a.s mencapai usia yang lanjut iaitu 137 tahun, baginda melakukan perjalanan ke Tel Rumeida iaitu kota yang diduduki oleh saudaranya lain ibu, Nabi Ishak a.s bersama anaknya, Sabiha.

Di sinilah, Nabi Ismail a.s mengahwinkan anak perempuannya, Sabiha dengan anak lelaki Nabi Ishak a.s. iaitu Ays. Setelah selesai perkahwinan anaknya, Nabi Ismail a.s beransur pulang ke Bakkah. Pada tahun itu juga, Nabi Ismail a.s wafat pada umur 137 tahun. Jasadnya dikuburkan bersebelahan ibunya, Hajar berdekatan Kaabah oleh anak-anak baginda.

Untuk lebih lanjut mengenai Nabi Ishak a.s, pembaca boleh membacanya di pautan ini.

Tel Rumeida: Kota Kelahiran Nabi Ishak a.s: https://www.thepatriots.asia/tel-rumaida-runtuhan-kota-peninggalan-nabi-ishak-a-s/.

Daripada sumber Biblical, dalam bahagian Genesis ayat 25 dan bab Chronicles ayat 29-33 dinyatakan 12 anak Prophet Isaac iaitu:

1. Nabajoth.
2. Kedar.
3. Adbeel.
4. Mibsam.
5. Mishma.
6. Dumah.
7. Massa.
8. Hadad.
9. Tema.
10. Jetur.
11. Naphish.
12. Kedemah.

Anak-anak dan para keturunan Nabi Ismail a.s menyebar ke seluruh semenanjung Arab, Mesir sehingga ke kerajaan Assyria. Dinyatakan, keturunan dari Nabi Ismail a.s melahirkan suku-suku bangsa Arab yang lain. Hanya dua orang anaknya sahaja yang masih tinggal di Bakkah setelah kewafatan baginda iaitu Qayzar (Qaidar) dan Thabit. Kedua orang anaknya membahagikan tugas diantara mereka untuk menjaga kesucian dan keamanan Bakkah setelah pemergiannya. Qayzar mendapat tugas menjaga telaga air zam-zam dan Thabit pula menjaga Kaabah

Dari Qayzar lahirlah anak-anaknya. Dari anak-anak Qayzar lahirlah keturunan Quraisy. Dan dari keturunan Quraisy inilah lahir utusan Allah swt yang terakhir, Nabi Muhammad saw. Tetapi, nama-nama terperinci mengenai moyang Nabi Muhammad saw tidak dijelaskan secara terperinci di dalam kitab hadis ataupun kitab sejarah dan yang pastinya Nabi Ismail a.s merupakan moyang ke-30 Nabi Muhammad saw.

Baik, begitulah kisah ringkas perjalanan sejarah kehidupan Nabi Ismail a.s di bumi Bakkah dari pandangan dan penelitian kronologi sejarah.

Wallahu’alam.


Ibrahim Pendek: Anak Melayu Pertama Ke Hollywood

IBRAHIM PENDEK atau nama sebenarnya IBRAHIM HASSAN berasal dari Taiping, Perak. Beliau dilahirkan pada tahun 1932. Kerjaya sebagai pelakon bermula pada tahun 1954 apabila beliau diperkenalkan melalui filem PANGGILAN PULAU arahan S.RAMANATHAN. Sewaktu berlakon dalam filem ALI BABA BUJANG LAPOK, pihak Universal International, Hollywood yang mengadakan lawatan ke Studio Jalan Ampas telah tertarik dengan lakonan IBRAHIM PENDEK dalam filem tersebut.

Dari saat itulah pihak Universal International telah menghantar surat tawaran kepadanya untuk berlakon sebagai pembantu seorang doktor dalam filem keluaran Hollywood itu. Bermula detik indah itulah beliau telah mencatat sejarah agung perfileman Melayu kerana beliau adalah pelakon Melayu pertama berlakon dalam filem keluaran Hollywood bersama Rock Hudson dan Gene Rowlands dalam filem THE SPIRAL ROAD pada tahun 1962. Selepas mencatat sejarah berlakon dalam filem tersebut, beliau telah ditawarkan sekali lagi oleh pihak Hollywood untuk berlakon dalam filem-filem keluarannya tetapi hajat beliau tidak kesampaian untuk meneruskan kerjaya beliau disana kerana pihak pemerintah pada ketika itu tidak meluluskan Visa beliau.

PENGALAMAN IBRAHIM PENDEK

Pada tanggal 18 Ogos 1961, IBRAHIM PENDEK telah bertolak ke Hollywood selama 54 hari bagi menjalani penggambaran disana. Pemergian IBRAHIM PENDEK dihantar oleh semua para pelakon dan petugas dari Malay Film Production.

Sedikit pengalaman yang dikongsi oleh IBRAHIM PENDEK ketika berlakon di dalam filem THE SPIRAL ROAD, ialah beliau berasa sangat gembira dan seronok kerana perhubungan diantara pelakon bersama pengarah serta producer sangat baik dan dijaga. Boleh dikatakan setiap pelakon dan krew menghormati diantara satu sama lain. Sebab itulah kata IBRAHIM PENDEK, walaupun beliau berada tempat orang tetapi beliau tidak pernah merasa sunyi kerana layanan dari pihak produksi filem sangat istimewa.

Menurut IBRAHIM PENDEK lagi, keadaan bekerja di Hollywood sangat sangat teratur. Setiap pelakon mempunyai bilik masing masing. Baik semasa penggambaran di dalam studio atau pun diluar studio. Di dalam bilik masing masinglah tiap-tiap pelakon akan menunggu jika belum tiba masanya dikehendaki di hadapan kamera. Di dalam bilik ini juga para pelakon akan di make up dan diberi layanan yang sepatutnya. Mereka di Hollywood sangat berdisiplin ketika bekerja.

Menurut IBRAHIM PENDEK lagi, semasa menjalani penggambaran mereka menggunakan lampu-lampu besar “arc light” yang banyak. Kerap menggunakan dua kamera untuk menggambarkan sesuatu shot. Kami para pelakon tidak dibenarkan berlatih terlalu kerap tetapi setiap satu shot itu diambil berpuluh kali. Dan dari situ pengarah akan memilih mana satu shot yang paling terbaik sekali. Ini juga membuatkan banyak penggunaan filem yang terbuang katanya.

Menurut IBRAHIM PENDEK lagi, beliau sendiri tidak diajar bagaimana hendak berlakon tetapi beliau berlakon mengikut kemahuan beliau sendiri. Satu kenangan yang tidak dapat dilupakan oleh IBRAHIM PENDEK semasa di Hollywood ialah menerima sebuah record player dari producer filem ini iaitu Robert Arthur sebagai tanda puas hatinya terhadap lakonan yang dipersembahkan oleh IBRAHIM PENDEK.

Pengarah filem ini Bob Mulligan juga memberi pujian pada persembahan lakonan IBRAHIM PENDEK. Begitulah sedikit penceritaan pengalaman seniman IBRAHIM PENDEK ketika berlakon di Hollywood di dalam filem The Spiral Road. Antara bintang bintang lain yang turut mengambil bahagian di dalam filem ini seperti Gena Rowlands, Burl Ives, Geoffrey Keen, Reggie Nalder dan Neva Patterson.